qundao/data-zh-poetry huggingface dataset:
次韵
作者：胡粹中
朝代：明

暖风晴日正春和，老眼看花感兴多。久悟宦情如蝶梦，已将心事付鸥波。门开野水新栽柳，身著宫衣旧赐罗。谁似山公习池上，春游日日候鸣珂。
次韵二首
作者：胡粹中
朝代：明

静观天地情，浩劫运元精。雷动蛰虫起，雨馀新水生。老怀宽仗酒，午梦短闻莺。身外元无物，浮名真可轻。昨夜霜初重，他方叶又黄。蛩声悲月冷，客意怯风凉。孤屿渔村外，荒邮野戍傍。因思旧游处，鱼稻满江乡。
次韵二首·其一
作者：胡粹中
朝代：明

静观天地情，浩劫运元精。雷动蛰虫起，雨馀新水生。老怀宽仗酒，午梦短闻莺。身外元无物，浮名真可轻。
次韵二首·其二
作者：胡粹中
朝代：明

昨夜霜初重，他方叶又黄。蛩声悲月冷，客意怯风凉。孤屿渔村外，荒邮野戍傍。因思旧游处，鱼稻满江乡。
次韵坐法正寺
作者：胡粹中
朝代：明

野殿深沉生夏凉，博山一炷水沉香。素琴弹彻梅花引，山自苍苍水自长。
次韵晚入五华寺
作者：胡粹中
朝代：明

向晚寻幽寺，明霞飞远林。四山新雨歇，一径绿苔深。松老齐僧腊，泉鸣和梵音。阶前两驯鹿，去住识禅心。
谢惠酒
作者：胡粹中
朝代：明

美醪能远致，尘抱豁然开。起向窗前坐，风从竹下来。莫思身外事，且进掌中杯。饮罢复高卧，冥心若死灰。
题青山白云图
作者：胡粹中
朝代：明

青山之中有白云，古今能画者数君。南宫房山去已久，高步独数朱山人。山人于画但适意，闲中翰墨恣游戏。下笔江山千万重，妙入天机夺元气。昨日王家饮酒醒，写出会稽山阴之兰亭。尖峰削圭插天出，长松偃盖垂云青。想当暮春三月初，天气清明景物舒。流觞曲水发高咏，一代名士今何如。凉烟夕草总陈迹，留得斯文数行墨。鲁鱼亥豕何其多，一片谁存晋朝石。右军孙子复才贤，宦游万里西南天。石田茅屋春雨里，落花啼鸟东风前。我亦越王台下客，脱冠偶此南夷谪。云门六寺若耶溪，老眼画中看历历。何时与尔得归田，南湖北垞居相连。不惜东山谢公屐，且回雪夜子猷船。
寄怀翁复初二首·其一
作者：胡纪
朝代：明
体裁：七言绝句

曾对东风倒玉壶，花前痛饮醉相扶。湘山此日君思我，苦竹丛深听鹧鸪。
寄怀翁复初二首·其二
作者：胡纪
朝代：明
体裁：七言绝句

别后茫茫岁月催，眼看花谢又花开。相思莫道书难寄，落雁峰前有雁来。
峄山
作者：胡继先
朝代：明
体裁：七言律诗

谁削芙蓉掷鲁东，累丸万颗欲摩空。根连岱岳邾封眇，气接苍溟海市通。断石丰苔迷小篆，层岩浴雾锁孤桐。悬车华顶观无极，回首燕云五色重。
燕山叠翠
作者：胡维翰
朝代：明
体裁：五言律诗

叠嶂层峦里，郁葱万树苍。屏环禅院古，崖滴乳泉香。雨润田畴宅，风清窦逊庄。危峰依旧峙，何必问沧桑。
与李济之夜酌
作者：胡缵宗
朝代：明
体裁：古风

露下秋云高，开帘月满户。明星度城隅，瑶华落江浒。侍儿击筑歌，壮士拔剑舞。相对平生亲，终夜忘宾主。
东园小集
作者：胡缵宗
朝代：明
体裁：古风

携鹤过晴园，风间日初午。开尊对远山，流霞忽在户。黄鸟复关关，芳草亦膴膴。坐有同心人，俯仰向今古。
东飞伯劳歌
作者：胡缵宗
朝代：明

东飞伯劳西飞雀，佳人两两春相约。长安游子紫霓裳，垂柳飞花空断肠。墙头桃李争红白，朱甍翠槛谁家宅。雨余缓辔踏芳辰，急管繁弦无那春。紫骝嘶入晴烟去，窈窕秦娥隔花语。
代人赠陈少参
作者：胡缵宗
朝代：明
体裁：六言诗

细雨斜风习习，桃花春水溶溶。玉骢嘶入何处，秦山迢递千重。
余阙庙
作者：胡缵宗
朝代：明
体裁：联

生也不辰，君固非而臣自是；死焉得所，身虽夷而心则华。
元日杨参戎席上
作者：胡缵宗
朝代：明
体裁：五言绝句

满地春花发，当帘春水明。坐闻杨柳外，无数鷅鹠声。
发宁羌州
作者：胡缵宗
朝代：明
体裁：五言律诗

皛皛云将曙，冥冥雾欲晴。寻山聊驻马，贳酒不停觥。泉急水初冻，霜团月更明。逢人问前馆，鸟外即山城。
和康子吕子同往浒西之作
作者：胡缵宗
朝代：明
体裁：六言诗

早花晚花丛发，黄鸟白鸟群飞。咫尺浒西亭子，客来初启山扉。尽日徘徊亭上，清风明月依依。
天台怀古
作者：胡缵宗
朝代：明
体裁：五言绝句

悬崖挂石梁，缥缈隔仙子。不见采药人，桃花自流水。
天柱寺
作者：胡缵宗
朝代：明
体裁：五言绝句

东有天柱山，西有皖伯山。上山引黄鹤，下山飞白鹇。
天柱山
作者：胡缵宗
朝代：明
体裁：七言律诗

皖国灊峰同揖让，禹门砥柱独纵横。平临北极星辰动，俯视东溟日月生。瀑布傍天云不冻，回龙到地雪偏晴。荒台昼静鸾犹舞，百代空瞻汉武名。
太湖三首
作者：胡缵宗
朝代：明

茫茫四郡尘嚣外，渺渺五湖烟雾中。若更无山天地溷，纵还有石水云空。澄潭日出渔帆集，遥浦潮平贾棹通。为谢东庄王相国，金庭玉柱属三公。即看鹤驾盘湖上，拟有仙曹集洞中。日月隔桥生碧海，星河当户点瑶空。天围春树千村合，山漏秋涛十郡通。独放扁舟领丹诏，白云深处问三公。傍海月生潮不出，缘江路隔水还连。两山云出东西树，五夜星摇上下天。洞口鳞鳞千顷玉，水心皛皛万家烟。鸟喧花发壶觞乱，太守颓然醉欲仙。
太湖三首·其一
作者：胡缵宗
朝代：明

茫茫四郡尘嚣外，渺渺五湖烟雾中。若更无山天地溷，纵还有石水云空。澄潭日出渔帆集，遥浦潮平贾棹通。为谢东庄王相国，金庭玉柱属三公。
太湖三首·其三
作者：胡缵宗
朝代：明

傍海月生潮不出，缘江路隔水还连。两山云出东西树，五夜星摇上下天。洞口鳞鳞千顷玉，水心皛皛万家烟。鸟喧花发壶觞乱，太守颓然醉欲仙。
太湖三首·其二
作者：胡缵宗
朝代：明

即看鹤驾盘湖上，拟有仙曹集洞中。日月隔桥生碧海，星河当户点瑶空。天围春树千村合，山漏秋涛十郡通。独放扁舟领丹诏，白云深处问三公。
子夜歌
作者：胡缵宗
朝代：明
体裁：乐府曲辞

流霞飞白鹇，月出杏花湾。系船阊门道，春归人未还。
拟古四首
作者：胡缵宗
朝代：明

惊喜君王至，西华夜启扉。后车三十乘，载得美人归。收犬海子北，放鹰海子南。驰辇且归去，今朝猎未酣。迎佛何年至，驼经事恐虚。行宫方听法，休上退之书。上马入皇城，嫖姚典禁兵。犹言恩宠薄，下马坐团营。
拟古四首·其一
作者：胡缵宗
朝代：明

惊喜君王至，西华夜启扉。后车三十乘，载得美人归。
拟古四首·其三
作者：胡缵宗
朝代：明

迎佛何年至，驼经事恐虚。行宫方听法，休上退之书。
拟古四首·其二
作者：胡缵宗
朝代：明

收犬海子北，放鹰海子南。驰辇且归去，今朝猎未酣。
拟古四首·其四
作者：胡缵宗
朝代：明

上马入皇城，嫖姚典禁兵。犹言恩宠薄，下马坐团营。
春江听雨赠尹举人觉
作者：胡缵宗
朝代：明
体裁：七言排律

扁舟新买系江边，风满三溪烟满川。杨柳花飞雀欲啄，芳洲沙暖凫初眠。情亲客子酒连夕，性僻主人诗累篇。细雨带泉遥淅沥，小滩入枕共潺湲。即看石润螭生玉，见说云盘龙在田。江曲踏花花拂面，长安春色醉如仙。
月
作者：胡缵宗
朝代：明
体裁：五言绝句

万里同安月，秋来的的明。愿将通夜白，流照水西营。
望安庆
作者：胡缵宗
朝代：明
体裁：五言绝句

青山下碧流，江树引舒州。千里轻帆外，层层见水楼。
望皖山归来马上尽见诸峰
作者：胡缵宗
朝代：明
体裁：七言律诗

武帝台高玉吐烟，皖公祠近树飞泉。峰峦层叠龙俱跃，岩壑槎牙凤欲骞。江北九华汉南岳，庐东五老唐西天。翩翩细路回云上，缈缈朱幡下日边。
林屋洞
作者：胡缵宗
朝代：明

系马灵宫第几天，紫霞丹灶坐群仙。金庭空阔蛟龙斗，玉柱玲珑日月悬。改火欲烹山乳食，扫云初藉石床眠。隔凡不隔岳阳水，黄鹤飞飞何处边。
游招宝山和刘给事
作者：胡缵宗
朝代：明
体裁：七言律诗

碧雾丹霞引石梯，十洲三岛望中迷。波涵绝域天初混，潮涌孤槎斗欲齐。岁岁旅夷通禹甸，时时鱼贾出鄞溪。何年更作桑田种，一统要荒罢鼓鼙。
登天柱阁
作者：胡缵宗
朝代：明

与客上江楼，横江山欲浮。云当天柱出，月傍小姑流。帆外收吴楚，尊前落斗牛。弥漫忽千里，倚槛思悠悠。
登岳·其一
作者：胡缵宗
朝代：明
体裁：七言律诗

春半看山山已青，振衣先到五松亭。晓分日月悬苔壁，晴列蛟龙拥翠屏。天启重门凭北斗，云擎三观照东溟。秦皇宋主自行幄，绝巘穷崖空断铭。
登岳·其三
作者：胡缵宗
朝代：明
体裁：五言律诗

诸峰罗宇下，一柱立寰东。石表千丛集，天门百折通。元宵山有月，落日岫无风。孤悄不能寝，海云中夜红。
登岳·其二
作者：胡缵宗
朝代：明
体裁：五言律诗

悬崖随鸟出，绝顶掠云跻。俯仰乾坤小，凭凌星斗低。日峰红照海，玉观碧冲霓。子夜援琴坐，天宫动晓鸡。
石山道上
作者：胡缵宗
朝代：明
体裁：六言诗

路夹河山千里，两年四度徐州。岸岸桃花水涨，村村竹树云流。
石湖篇送卢师陈兼寄黄得之吴与成
作者：胡缵宗
朝代：明
体裁：七言排律

石湖荡漾照姑苏，十里楼台接具区。天子赐名犹旧额，相公结屋又新栌。山摇百亩玻璃影，云拥四时霄汉图。月下舟航携海岛，水边亭榭坐冰壶。系觞邻叟经旬醉，鼓枻渔人中夜歈。兄弟文章堪继陆，缙绅科第独称卢。皋桥黄子才相望，震泽吴生道与俱。春草诗魂吟壁水，秋风归思动莼鲈。酒逢贺监应忘我，名并杨烱岂溷吾。白下相看忽相送，虎丘何日共携觚。
秋日与荆州宿金山寺
作者：胡缵宗
朝代：明
体裁：七言律诗

壁立波心千尺台，晓云扶日座中开。潮乘江海自吞吐，鸟逐帆樯亦往来。纵有王维恐难画，更无张祜独怜才。豁人心目忘归去，坐对山花酒满杯。
绝句三首·其一
作者：胡缵宗
朝代：明
体裁：五言绝句

好鸟当窗听，奇峰隔户看。林开烟袅袅，风动竹珊珊。
绝句三首·其三
作者：胡缵宗
朝代：明
体裁：五言绝句

雨后寒烟白，鸬鹚载满舸。横江笑相议，何处捉鱼多。
绝句三首·其二
作者：胡缵宗
朝代：明
体裁：五言绝句

入怀宣化雨，打面紫关风。舟子牵江黑，渔人炊火红。
自君之出矣
作者：胡缵宗
朝代：明
体裁：乐府曲辞

自君之出矣，明月满中堂。天外孤云白，君行何处乡。自君之出矣，庭草日霏霏。千里春云薄，双双鸿雁飞。自君之出矣，竟日掩金扉。杨柳楼头绿，知君归未归。
舟行口号
作者：胡缵宗
朝代：明
体裁：五言绝句

欹枕坐舟中，不知舟外雨。掀篷烟满江，渔翁杳前渚。
苏州府门联
作者：胡缵宗
朝代：明
体裁：联

相面者，算命者，打抽丰者，各请免见；撑厅者，铺堂者，撞太岁者，俱听访拿。
衡山涵峰胥台见过次韵为谢
作者：胡缵宗
朝代：明
体裁：七言绝句

万竹翛翛净埽埃，瀛洲仙子抱琴来。不知坐久云生砌，况是鸟鸣花覆苔。
见海水诗
作者：胡缵宗
朝代：明
体裁：古风

天晴见海水，海水清似天。天阴见海水，海水黑如渊。风时见海水，海水喷如雪。雨时见海水，海水暝似月。朝朝纳百川，洋洋何处泄。借云有尾闾，天地岂亏缺。我欲乘槎去，直至支机边。一问饮牛人，变化何其然。
闻大驾幸楚恭记
作者：胡缵宗
朝代：明

闻道銮舆晓渡河，岳云缥缈护晴珂。千官玉帛嵩呼盛，万国衣冠禹贡多。销钥北门留统制，璇玑南极扈羲和。穆天八骏空飞电，湘竹皇皇泪不磨。
陪王侍御登虎丘次韵
作者：胡缵宗
朝代：明
体裁：七言律诗

清泉白石照吴门，驻马停杯日未曛。塔影青围江左树，殿光红映海东云。灵池窈窈能留客，明月娟娟欲傍君。诗罢闻歌扫花坐，迁乔春鸟语初勤。
雅州
作者：胡缵宗
朝代：明
体裁：七言律诗

征客愁看云隐隐，居人惯听雨潺潺。将军列塞屯千骑，刺史分符控百蛮。万齿横斜江上石，四时层叠雾中山。人耕细竹寒烟外，春在丛梅冻雪间。
雪
作者：胡缵宗
朝代：明
体裁：五言绝句

疋马出梅溪，雪飞大如掌。何处扣舷人，杳杳春江上。
题画
作者：胡缵宗
朝代：明
体裁：五言绝句

秋晴天欲高，卷钓归来早。家住碧池东，云白无人到。
马上见天柱山
作者：胡缵宗
朝代：明
体裁：古风

遥见天柱峰，蔼蔼孤云上。仙翁知我来，双鹤盘筇杖。上山扫碧霞，下山凌苍漭。翩然咫尺天，相随愧酬倡。
东征诗
作者：胡翰
朝代：明
体裁：四言诗

天造草昧，笃生真主。暨厥良弼，大启土宇。自浙之东，郡邑棋布。阻山带川，树屏为固。与敌相制，邦之门户。匪亲与贤，畴克畀付。桓桓我公，两有文武。龙节虎符，来自王所。坐总省辖，出奠邦土。于宣于蕃，孰敢余侮。蠢尔张孽，窃活鼎釜。以其螳臂，抗我戎辂。岁直乙巳，中绳建斗。大裒厥凶，罙入我阻。偪我新城，摇我黎庶。势如累卵，岌其可怖。边吏惊告，公起驰赴。军于龙潭，栅其高阜。辕门方树，士食未饫。寇侦我劳，谓可拾取。猬兴蜂午，鼎来纵横。深绝其涧，高冯其陵。有轻我心，不知我劲。我用大奋，奋其忠贞。师直为壮，彼则何名。以少击众，在古可徵。爰令众旅，告厥神明。愿天保佑，尔众钦承。毋利虏获，不竭股肱。望其前锋，公则是膺。挺身跃马，其扬如鹰。如鹰如虎，其徒烝烝。如雷如霆，孰震弗崩。束戈就殒，投刃乞生。倏□纷纭，席卷而平。流血殷野，横尸一成。匪曰嗜杀，亦岂穷兵。寇来授首，惟恶是惩。既惩其恶，亦罔不矜。亦莫不宁，天开日明。衿甲旋旆，肃肃其征。椎牛飨士，献俘于廷。皇心允怿，是用大赉。公走入觐，稽首拜锡。明明我皇，制胜万里。师力臣武，悉任指使。沧海波平，金微道启。防风不朝，涂山用入。惠迪有庆，从逆自殪。公昔受钺，志在敌忾。继今以往，尚罔或怠。不怠不亟，公心抑抑。下民是依，庶士是式。为邦柱石，以殿皇国。皇国既平，四夷既率。公之孙子，与国罔极。
东望赤城山送人
作者：胡翰
朝代：明
体裁：古风

东望赤城山，远在沧海头。雨雪方霏霏，行人不可留。衣裳好结束，文采珊瑚钩。早传一札书，为报东诸侯。书报东诸侯，藿食怀远忧。郑虔所临郡，山多少田畴。居民煮海水，海尽民始瘳。丹丘有羽人，岁晏长悠悠。
之子于征
作者：胡翰
朝代：明
体裁：四言诗

之子于征，有楚者衣。翼彼北风，翩其以归。岂忘在公，爰恤尔私。惟皇有命，来慰母思。之子于征，言汎其舻。明发于越，夕济西吴。薄登于畿，安车载驱。惟皇有命，将母来居。之子有母，令仪有怭。养则有禄，皇斯尔锡。曷以报之，顾怀罔极。竭尔臣节，乃殚子职。
书黄贺州平蛮事后
作者：胡翰
朝代：明
体裁：古风

荆楚绵百越，襟带极遐裔。连山限车辙，外薄海无际。风气何纷厖，群蠢动相噬。古虽郡县置，画地出租税。负险恒自固，犬牙植形势。聚若蜂蚁来，散如鸟鼠逝。尧仁不能覆，往往思一薙。悬兵万里外，暴路蒙瘴疠。亦有内齐民，诖误混狂猘。巢穴牢弗破，根本先自殪。天遗槃瓠种，出入民患害。圣哲戒不虞，穷讨谅非计。皇灵冒下土，赫赫火俱厉。日月所出入，有生尽怀猍。宾贺崎岖间，苞檗久联缔。遣吏得黄侯，为国开信誓。王师不血刃，缓颊下椎髻。列功奏天子，玺书远颁赉。赐以大银碗，副之金帛对。岭海数十城，安得百其喙。我闻范史言，此属非难制。力弱校弄薄，非可羌戎例。汉廷慎择守，祝良复谁继。侯今须尽白，侯心甚岂弟。分符浙水上，应念东人勚。蛮猺尚有知，东人敢忘惠。作诗劝不陨，庶以示来世。
书黄贺州平蛮事后
作者：胡翰
朝代：明
体裁：古风

荆楚绵百越，襟带极遐裔。连山限车辙，外薄海无际。风气何纷厖，群蠢动相噬。古虽郡县置，画地出租税。负险恒自固，犬牙植形势。聚若蜂蚁来，散如鸟鼠逝。尧仁不能覆，往往思一薙。悬兵万里外，暴路蒙瘴疠。亦有内齐民，诖误混狂猘。巢穴牢弗破，根本先自殪。天遗槃瓠种，出入民患害。圣哲戒不虞，穷讨谅非计。皇灵冒下土，赫赫火俱厉。日月所出入，有生尽怀猍。宾贺崎岖间，苞檗久联缔。遣吏得黄侯，为国开信誓。王师不血刃，缓颊下椎髻。列功奏天子，玺书远颁赉。赐以大银碗，副之金帛对。岭海数十城，安得百其喙。我闻范史言，此属非难制。力弱校弄薄，非可羌戎例。汉廷慎择守，祝良复谁继。侯今须尽白，侯心甚岂弟。分符浙水上，应念东人昽。蛮尚有知，东人敢忘惠。作诗劝不陨，庶以示来世。
书黄贺州平蛮事后
作者：胡翰
朝代：明

荆楚绵百越，襟带极遐裔。
连山限车辙，外薄海无际。
风气何纷厖，群蠢动相噬。
古虽郡县置，画地出租税。
负险恒自固，犬牙植形势。
聚若蜂蚁来，散如鸟鼠逝。
尧仁不能覆，往往思一薙。
悬兵万里外，暴路蒙瘴疠。
亦有内齐民，诖误混狂猘。
巢穴牢弗破，根本先自殪。
天遗槃瓠种，出入民患害。
圣哲戒不虞，穷讨谅非计。
皇灵冒下土，赫赫火俱厉。
日月所出入，有生尽怀猍。
宾贺崎岖间，苞檗久联缔。
遣吏得黄侯，为国开信誓。
王师不血刃，缓颊下椎髻。
列功奏天子，玺书远颁赉。
赐以大银碗，副之金帛对。
岭海数十城，安得百其喙。
我闻范史言，此属非难制。
力弱校弄薄，非可羌戎例。
汉廷慎择守，祝良复谁继。
侯今须尽白，侯心甚岂弟。
分符浙水上，应念东人昽。
蛮？尚有知，东人敢忘惠。
作诗劝不陨，庶以示来世。
京口纪行
作者：胡翰
朝代：明
体裁：古风

大江风西来，波涛一何浩。我舟不得发，徘徊越昏晓。衡运已朔易，曜灵忽东杲。早出南徐州，草干霜露少。惨惨沙尘飞，轧轧车轮绕。寒气来薄人，重裘仅如缟。日高众鸟翔，天末孤帆杳。川流与冈势，合沓自回抱。人生大块间，孰能出其表。勉为辛苦行，益见颜色槁。人言野多虎，前驱善相保。顾非千金躯，祇欲杖穹昊。共子陈此情，归来卧蓬岛。
人生苦逼侧
作者：胡翰
朝代：明
体裁：古风

人生苦逼侧，莫处蛮触间。杀机起不测，朝夕相构患。尺书下齐城，丸土封秦关。用意何崎岖，举世尚其贤。汤泉自长温，萧丘自长寒。天地有至性，贫贱吾所安。
冬日何可爱
作者：胡翰
朝代：明
体裁：古风

冬日何可爱，夏日何可畏？矫首问羲和，羲和不停辔。寒燠相代更，天运自有常。但惜爱日短，不及畏日长。
南京遇苏平仲编修
作者：胡翰
朝代：明
体裁：古风

南州苦寒月，雨雪久不雱。风沙满长道，四顾心飞扬。君子有行役，束书归故乡。故乡浙水上，远在天一方。父母及兄弟，昔别今五霜。我昨来自东，音问不得将。为言起居好，良足慰子肠。巍巍帝王都，济济人物场。六馆走相送，如惜孤凤凰。惜兹岁华晚，眷彼川路长。卧听吴门钟，归共越人航。上堂拜家庆，兄弟同乐康。欢言酌春酒，拜舞迎春阳。愿言千丈厓，长照百年觞。
南箕长好风
作者：胡翰
朝代：明
体裁：古风

南箕长好风，东毕复好雨。阴魄生自西，终夕成乖阻。悠悠望彼苍，脉脉不得语。起坐酌酒浆，北斗在庭户。
卧龙冈观贾秋壑故第
作者：胡翰
朝代：明
体裁：古风

宋祚移东南，会稽国内地。白日照城郭，相君开甲第。蜿蜒卧龙冈，高出列雉背。审曲立万楹，增雄逾九陛。飞栱凌丹霞，交疏激清吹。上极高明居，下有幽深隧。栖甲戒不虞，为计亦已至。以此忠社稷，宁复忧陨坠。扬扬昧所图，扰扰复多制。崦嵫日西薄，祝栗风南厉。鲁港十万师，闻钲一声溃。木披本先蠹，堤坏川如沛。诗人谨厉阶，人祸岂天意。摩挲冈头石，零落重奎字。山川一何悠，苍莽鸿飞外。旧时贺老湖，酒船总堪系。吾宁慕贤达，聊以抒长慨。
吕梁硔
作者：胡翰
朝代：明
体裁：古风

河水趋山东，四旷无险塞。吕梁扼其冲，凛若万强敌。水势与石斗，终古怒未息。舟行龈腭间，众挽不余力。进始逾跬步，退忽落千尺。长年起相语，兹土神所职。登祠奉嘉荐，拜跪陈下臆。船头勇牵缆，樯表高挂席。好风东南来，送我天北极。叱驭诚足钦，垂堂讵遑恤。昔闻庄叟言，有山在离石。悬水三十仞，鱼鳖皆辟易。孰隳天地性，遂拯生民溺。鸿飞九州野，吾愿观禹迹。
命童
作者：胡翰
朝代：明
体裁：古风

今晨雨新歇，日出东南隅。草树有佳色，当轩散纷敷。欢言命童仆，治我园中蔬。幸此琴册暇，且复一荷锄。虽有黾勉劳，良足具中厨。但恐恶草长，不治成荒芜。世事每如此，岂敢忘勤劬。
夜宿宝石精舍
作者：胡翰
朝代：明
体裁：古风

出郭随稚子，薄暮投山扉。叶落故园树，危柯风更悲。劳生各已息，不知夜何其。上人池阁中，灯火深相依。盈樽岂无酒，多病久不持。啖我园中果，饱我以豆糜。出户见明月，踏月褰裳衣。悠悠故意长，落落新知稀。冉冉岁云暮，百尔慎所归。
夜过梁山泺
作者：胡翰
朝代：明
体裁：古风

日落梁山西，遥望寿张邑。洮河带泺水，百里无原隰。葭菼参差交，舟楫窅窈入。划若厚土裂，中含元气湿。浩荡无端倪，飘风向帆集。野阔天正昏，过客如鸟急。往时冠带地，孰踵萑蒲习。肆噬剧跳梁，潜谋固坏蛰。古云萃渊薮，岂不增怏悒。蛙鸣夜未休，农事春告及。渺焉江上怀，起向月中立。
寄陈子尚录事
作者：胡翰
朝代：明
体裁：古风

东瓯有一士，周游吴楚间。一岁一归养，四十来作官。人生贵得意，寄书忽长叹。芳兰委蔓草，霜露复摧残。寸心欲焉托，相望隔山川。出门道路修，起伏千万端。直性不得遂，此道自古然。寄书当路者，下流良独难。
张节妇
作者：胡翰
朝代：明
体裁：古风

人生为夫妇，结发相因依。恩爱在偕老，零落中路歧。夕坐守空闺，晨兴簪恶笄。身为张氏妇，茕立将安归？愿言持寸心，如石无改移。上奉百岁姑，下哺两男儿。儿虽媵所出，孰匪夫体遗？烝尝苟有托，门户亦足持。瞻望恐弗及，劬劳庸敢辞。乡人敬妇德，县官尊母仪。二子伯与仲，孝思长不衰。相见发种种，犹说襁褓时。故家海东头，波涛诚渺弥。独有双柏舟，可以济艰危。行者曾弗操，令人怨蛾眉。
归故山
作者：胡翰
朝代：明
体裁：古风

西阜高见日，今朝故山里。万木风已微，白云忽孤起。池边记昔行，城郭无人至。三秋相望深，独抱悠悠意。出郭怀所亲，复上桥南路。大田美多稼，嘉泽何愆度。人皆望秋实，凄其已风露。策杖陂中行，低佪亦奚故？
招鹤辞
作者：胡翰
朝代：明
体裁：骚

鹤之去兮，下土方。橧不可巢兮，怅孰与之翱翔。三桑无枝兮，望苍门而未阳。西母折胜兮，恐邓林之不芳。鸱厉吻而啸号兮，鶝衔矢以为长。仁鸟高逝兮，杳莫闻其归昌。牛哀化而为虎兮，虽含灵而无良。莽蓁蓁而阹迾兮，括隐隐而机张。畴复殪彼䝟貐兮，驱百怪以伏藏。鹤之去兮，海是泊。浟湙无垠兮，深入冥漠。天吴九首兮，仡立而可愕。海童之么么兮，又唏而相薄。归墟合夫尾闾兮，三神峙而参错。何飞廉之弗戒兮，舟欲进而忽却。抶象而驾蛖鱼兮，将往来以乘蹻。观荡荡于天外兮，求地轴之所托。惧鳌力之不任兮，玄黄杂而挥霍。鹤之翔兮，无远遥。大圜于穆兮，上积清寥。澹至人之无为兮，与清光以游遨。骋骐骥于天路兮，左玉女而右松乔。齐骞腾于风背兮，吹参差之洞箫。恍出有而入无兮，非世俗之所服。凭高云以结思兮，极劳心之悽恻。昔余览夫幽经兮，嘉金行之肖仪。曰吐故而纳新兮，岁千祀以为期。朝澡神于秋水兮，夕申警乎湛露。曾日月之几何兮，忽溷澖而莫之主。仙既不可睹兮，彼又得而驭之。世不可以容穟兮，将羽化而去之。万类之芸芸兮，何有于定姿。曶神奇而冯生兮，鯈臭腐以焉归。鸢何飞而戾天兮，鱼何跃而在沼。凤何览而来下兮，龙何欲而能扰。气实使之然兮，孰观其徼。妙夏虫之疑冰兮，取诮于知道。上下为宇兮，四表为樊。大和訢合兮，含生孔蕃。曷不古处兮，乐全其天。麟折足于车子兮，徒反袂而泗涟。龟曳尾于泥涂兮，惧触罟而造钻。观既往而知来兮，惟委顺于陶甄。援雅琴以发弹兮，聊释余之中悁。乱曰：山海浩兮，蔽亏。城郭缭兮，委蛇。人民是兮，今岂非。芝三秀兮，可疗饥。盍归乎来兮，丁令威。
拟古九首
作者：胡翰
朝代：明

一夕复一夕，一朝非一朝。昨见春花开，忽睹秋叶飘。人非金石姿，安得长不凋。穷年事觚翰，驾言远游遨。手提具櫑剑，拂拭鸊鹈膏。含精变光彩，上薄青云霄。愿君勿弃置，佩此长在腰。南山有猛虎，西江有长蛟。斫蛟取猛虎，始贵非铅刀。白马谁家子，翩翩新少年。宝带千金裘，鞍垂两櫜鞬。五侯争驰鞚，七族莫比肩。来往长杨间，捷出飞鸟先。朝从羽林猎，夜展秦楼筵。前楹列庭实，中庖具珍鲜。赵女舞双袖，吴姬调七弦。张急调高起，酒尽意弥坚。恨无美人赠，中激壮士肝。睽离各自爱，重来还复然。节节复促促，雄鸣雌自续。借问此何音，有鸟人不畜。三文被身体，五采烂盈目。声谐九成奏，灵出众羽族。自从阿阁倾，再改岐山卜。千年不来仪，四野多毈殰。世德诚已微，天路清且穆。愿因东南风，吹度玉笙曲。长安万里堠，日日送远行。轻车列千驷，骠骑悬双旌。西出横门道，意气倾公卿。铍戟夹左右，部曲联若星。疾驱呼延塞，深入休屠城。旄头无时落，边风旦暮惊。刻功燕然石，受爵天子廷。既获世间愿，复垂身后名。借问毛锥子，区区何所营。梧桐生朝阳，不附众木林。上枝拂云汉，下根固重阴。岁久材质古，斫为姚氏琴。朱弦翾横理，加以玉与金。徽轸何粲粲，清弹扬妙音。重华不可见，怀思意何深。千里不唾井，与君相别难。风尘虽异路，恒愿同悲欢。在金莫为玦，在玉当为环。联以翠织成，宛转衣带间。相望胡与越，寸心良自坚。日入已三商，忧来翻百端。遥遥托清梦，不知寒夜阑。日长自爱惜，夜长复凄恻。人生几何时，少壮已非昔。凉风动万里，起念南与北。山川路杳杳，车马去不息。燕赵高声名，荆扬壮材力。仲尼七十说，未遇身削迹。为云不上天，焉能雨八极。昔闻昆山禾，结实大如黍。一食能疗饥，再餐可轻举。大和溢肌发，含真逐仙侣。左盼东华君，右招西王母。苍箓手共开，金册笑相旅。后皇降嘉种，宁遣同宿莽。杲杲晨出日，祁祁载阴雨。煦被非一朝，长此千万古。饮酒须饮醇，结交须结真。貌合不足贵，言合宁可珍。长安桃李树，家家自阳春。常时握手者，孰是同心人。吴中有双剑，一奉洛阳宾。精灵飒以合，万里情相亲。
拟古九首·其一
作者：胡翰
朝代：明
体裁：古风

一夕复一夕，一朝非一朝。昨见春花开，忽睹秋叶飘。人非金石姿，安得长不凋。穷年事觚翰，驾言远游遨。手提具櫑剑，拂拭鸊鹈膏。含精变光彩，上薄青云霄。愿君勿弃置，佩此长在腰。南山有猛虎，西江有长蛟。斫蛟取猛虎，始贵非铅刀。
拟古九首·其七
作者：胡翰
朝代：明
体裁：古风

日长自爱惜，夜长复凄恻。人生几何时，少壮已非昔。凉风动万里，起念南与北。山川路杳杳，车马去不息。燕赵高声名，荆扬壮材力。仲尼七十说，未遇身削迹。为云不上天，焉能雨八极。
拟古九首·其三
作者：胡翰
朝代：明
体裁：古风

节节复促促，雄鸣雌自续。借问此何音，有鸟人不畜。三文被身体，五采烂盈目。声谐九成奏，灵出众羽族。自从阿阁倾，再改岐山卜。千年不来仪，四野多毈殰。世德诚已微，天路清且穆。愿因东南风，吹度玉笙曲。
拟古九首·其二
作者：胡翰
朝代：明
体裁：古风

白马谁家子，翩翩新少年。宝带千金裘，鞍垂两櫜鞬。五侯争驰鞚，七族莫比肩。来往长杨间，捷出飞鸟先。朝从羽林猎，夜展秦楼筵。前楹列庭实，中庖具珍鲜。赵女舞双袖，吴姬调七弦。张急调高起，酒尽意弥坚。恨无美人赠，中激壮士肝。睽离各自爱，重来还复然。
拟古九首·其五
作者：胡翰
朝代：明
体裁：古风

梧桐生朝阳，不附众木林。上枝拂云汉，下根固重阴。岁久材质古，斫为姚氏琴。朱弦翾横理，加以玉与金。徽轸何粲粲，清弹扬妙音。重华不可见，怀思意何深。
拟古九首·其八
作者：胡翰
朝代：明
体裁：古风

昔闻昆山禾，结实大如黍。一食能疗饥，再餐可轻举。大和溢肌发，含真逐仙侣。左盼东华君，右招西王母。苍箓手共开，金册笑相旅。后皇降嘉种，宁遣同宿莽。杲杲晨出日，祁祁载阴雨。煦被非一朝，长此千万古。
拟古九首·其六
作者：胡翰
朝代：明
体裁：古风

千里不唾井，与君相别难。风尘虽异路，恒愿同悲欢。在金莫为玦，在玉当为环。联以翠织成，宛转衣带间。相望胡与越，寸心良自坚。日入已三商，忧来翻百端。遥遥托清梦，不知寒夜阑。
拟古九首·其四
作者：胡翰
朝代：明
体裁：古风

长安万里堠，日日送远行。轻车列千驷，骠骑悬双旌。西出横门道，意气倾公卿。铍戟夹左右，部曲联若星。疾驱呼延塞，深入休屠城。旄头无时落，边风旦暮惊。刻功燕然石，受爵天子廷。既获世间愿，复垂身后名。借问毛锥子，区区何所营。
拟古（九首）
作者：胡翰
朝代：明

日长自爱惜，夜长复凄恻。
人生几何时，少壮已非昔。
凉风动万里，起念南与北。
山川路杳杳，车马去不息。
燕赵高声名，荆扬壮材力。
仲尼七十说，未遇身削迹。
为云不上天，焉能雨八极。¤
拟古（九首）
作者：胡翰
朝代：明

梧桐生朝阳，不附众木林。
上枝拂云汉，下根固重阴。
岁久材质古，斫为姚氏琴。
朱弦翾横理，加以玉与金。
徽轸何粲粲，清弹扬妙音。
重华不可见，怀思意何深。¤
拟古（九首）
作者：胡翰
朝代：明

白马谁家子，翩翩新少年。
宝带千金裘，鞍垂两櫜鞬。
五侯争驰鞚，七族莫比肩。
来往长杨间，捷出飞鸟先。
朝从羽林猎，夜展秦楼筵。
前楹列庭实，中庖具珍鲜。
赵女舞双袖，吴姬调七弦。
张急调高起，酒尽意弥坚。
恨无美人赠，中激壮士肝。
睽离各自爱，重来还复然。¤
拟古（九首）
作者：胡翰
朝代：明

长安万里堠，日日送远行。
轻车列千驷，骠骑悬双旌。
西出横门道，意气倾公卿。
铍戟夹左右，部曲联若星。
疾驱呼延塞，深入休屠城。
旄头无时落，边风旦暮惊。
刻功燕然石，受爵天子廷。
既获世间愿，复垂身后名。
借问毛锥子，区区何所营。¤
拟古（九首）
作者：胡翰
朝代：明
体裁：古风

饮酒须饮醇，结交须结真。貌合不足贵，言合宁可珍。长安桃李树，家家自阳春。常时握手者，孰是同心人。吴中有双剑，一奉洛阳宾。精灵飒以合，万里情相亲。
日出照高树
作者：胡翰
朝代：明
体裁：古风

日出照高树，翳翳绿当户。端居念友生，淹泊何处所。西路阻且长，东流莽回互。岂云阻音容，亦乃乏书素。怀德必有邻，兴言自中古。振文起彳亍，见此褐之父。
桐谷山房
作者：胡翰
朝代：明

客从山中来，为言山中居。
种树不作琴，清阴常绕庐。
翛然窗几间，中有竹素书。
上窥圣人奥，下抉百氏殊。
寥寥千古意，问子今何如。
勿学臧与穀，亡羊苦多途。
愿企心斋人，不远复尔初。
归抚庭前柯，应见双凤雏。
桐谷山房
作者：胡翰
朝代：明
体裁：古风

客从山中来，为言山中居。种树不作琴，清阴常绕庐。翛然窗几间，中有竹素书。上窥圣人奥，下抉百氏殊。寥寥千古意，问子今何如。勿学臧与谷，亡羊苦多途。愿企心斋人，不远复尔初。归抚庭前柯，应见双凤雏。
游仙诗
作者：胡翰
朝代：明
体裁：古风

夙志慕仙术，笑傲人间春。朝陪瑶池燕，暮扬沧海尘。道逢安期生，遨游乘采云。粲然启玉齿，遗我紫金文。天地此中毕，世人不得闻。受之今十年，留待逍遥君。青鸟从西来，飞去扶桑津。寄书久不到，白首悲秦人。
湘筠辞
作者：胡翰
朝代：明
体裁：古风

湘之山兮西迤，湘之水兮东骛。何箘皦兮孔多，望不极兮湘之浦。帝子去兮云中，俾夫人兮延伫。曾莫树兮椒兰，又莫揽兮蘅杜。载雨兮载阴，滔滔乎谁与度？将以遗予兮琅玕，抱幽贞兮永固。
白鹿引
作者：胡翰
朝代：明
体裁：骚

鹿之呦呦兮。彼姝者子非仙之俦兮。尚何求兮。鹿之伎伎兮。彼姝者子世莫系累兮。是以从吾志兮。大车连驷吾不知所税兮。
示顺生四首
作者：胡翰
朝代：明

去日不可追，来日犹可期。朝采六艺英，夕玩忘其疲。海是众水积，圣亦途人为。挟册自有得，焉用比皋夔。明招山中人，高义无等伦。恨子弗见之，一去五百春。我学如赘疣，未成先误身。误身身不淑，误世心不仁。大音在天地，浩浩空山河。作者推李杜，千古未足多。至哉风与雅，采之委巷歌。世人事雕琢，伐柯徒伐柯。严霜十二月，鸡鸣思远道。远道方迢迢，客行何草草。朅从汴水来，复鼓秦淮棹。秦淮梅柳树，物色今年早。
示顺生四首·其一
作者：胡翰
朝代：明
体裁：古风

去日不可追，来日犹可期。朝采六艺英，夕玩忘其疲。海是众水积，圣亦途人为。挟册自有得，焉用比皋夔。
示顺生四首·其三
作者：胡翰
朝代：明
体裁：古风

大音在天地，浩浩空山河。作者推李杜，千古未足多。至哉风与雅，采之委巷歌。世人事雕琢，伐柯徒伐柯。
示顺生四首·其二
作者：胡翰
朝代：明
体裁：古风

明招山中人，高义无等伦。恨子弗见之，一去五百春。我学如赘疣，未成先误身。误身身不淑，误世心不仁。
示顺生（四首）
作者：胡翰
朝代：明
体裁：古风

严霜十二月，鸡鸣思远道。远道方迢迢，客行何草草。朅从汴水来，复鼓秦淮棹。秦淮梅柳树，物色今年早。
示顺生（四首）
作者：胡翰
朝代：明

大音在天地，浩浩空山河。
作者推李杜，千古未足多。
至哉风与雅，采之委巷歌。
世人事雕琢，伐柯徒伐柯。¤
维南有佳鞠
作者：胡翰
朝代：明
体裁：古风

维南有佳鞠，风露发清妍。离离丝玉树，粲粲黄金钱。色含坤裳美，质抱日精圆。蕴灵自女几，滋布弥樊川。既入神后品，还充仙子餐。中寿登百岁，上寿延千年。千年与百岁，何异瞬息间。独有幽贞节，可比金石坚。托以奉君子，岁晏期弗谖。
至正壬辰之春余卧病始起遭时多故奔走山谷间
作者：胡翰
朝代：明

早岁苦忧患，况兹抱沉疴。
展转不能寐，夙夜如枕戈。
骨肉交相持，朋友亦屡过。
感时寒燠易，无乃久愆和。
石闾有三秀，昆丘多玉禾。
达人贵知命，永言心匪他。¤
至正壬辰之春余卧病始起遭时多故奔走山谷间
作者：胡翰
朝代：明

病起不饮酒，客来意何如。
四座皆春风，燕燕深相於。
富有富贵交，贱有贫贱趋。
古意吾所爱，今人宁见迂。
忘情衡门下，言笑色旉腴。
忽淹嵇康驾，何烦翟公书。¤
至正壬辰之春余卧病始起遭时多故奔走山谷间触物兴怀忽复成什合而命之曰杂兴
作者：胡翰
朝代：明

早岁苦忧患，况兹抱沉疴。展转不能寐，夙夜如枕戈。骨肉交相持，朋友亦屡过。感时寒燠易，无乃久愆和。石闾有三秀，昆丘多玉禾。达人贵知命，永言心匪他。病起不饮酒，客来意何如。四座皆春风，燕燕深相于。富有富贵交，贱有贫贱趋。古意吾所爱，今人宁见迂。忘情衡门下，言笑色敷腴。忽淹嵇康驾，何烦翟公书。水烦鱼不大，驭促马已疲。法令贵宽厚，牛毛安所施。秦风荡六合，赋役悬高卑。料民事隐核，簿书日孜孜。君卿尝见嗟，谅者以为宜。其势如张弓，后来谁弛之。诗人咏岂弟，劳人千载思。缘山列城郭，岁久亦已颓。羽檄来何方，工作殷如雷。六丁运巨石，泉扉荡然开。不知谁家坟，暴露骨与骸。古碑置城头，叹息三徘徊。死者何所知，但为生者哀。巴陵韩希孟，淑质自天挺。一为军中虏，视死犹一瞑。自云瑚琏器，不肯作溺皿。借此清江水，葬我全首领。愿魂化精卫，填海起成岭。皇天如有知，许我血面请。书帛字不灭，千岁光炯炯。踯躅戎马间，丈夫可以警。野王有二老，矫若双凤雏。不栖恶木枝，宁啄中田粰。翱翔千仞上，览德周八区。赤符启帝子，锵其应瑶图。一鸣洞黈纩，再举凌天衢。飘飖不可絷，汉网亦已疏。至哉高尚风，念此其谁欤。恐非严光伦，意乃董公徒。偶家长山下，遂与世途远。泉声挂屋角，晓见池水满。日出生清华，风来送余善。大化无端倪，宁谓心有眼。床头遗古书，岁月忽已晚。玩之不能了，圣哲有忧患。
至正壬辰之春余卧病始起遭时多故奔走山谷间触物兴怀忽复成什合而命之曰杂兴·其一
作者：胡翰
朝代：明
体裁：古风

早岁苦忧患，况兹抱沉疴。展转不能寐，夙夜如枕戈。骨肉交相持，朋友亦屡过。感时寒燠易，无乃久愆和。石闾有三秀，昆丘多玉禾。达人贵知命，永言心匪他。
至正壬辰之春余卧病始起遭时多故奔走山谷间触物兴怀忽复成什合而命之曰杂兴·其七
作者：胡翰
朝代：明
体裁：古风

偶家长山下，遂与世途远。泉声挂屋角，晓见池水满。日出生清华，风来送余善。大化无端倪，宁谓心有眼。床头遗古书，岁月忽已晚。玩之不能了，圣哲有忧患。
至正壬辰之春余卧病始起遭时多故奔走山谷间触物兴怀忽复成什合而命之曰杂兴·其三
作者：胡翰
朝代：明
体裁：古风

水烦鱼不大，驭促马已疲。法令贵宽厚，牛毛安所施。秦风荡六合，赋役悬高卑。料民事隐核，簿书日孜孜。君卿尝见嗟，谅者以为宜。其势如张弓，后来谁弛之。诗人咏岂弟，劳人千载思。
至正壬辰之春余卧病始起遭时多故奔走山谷间触物兴怀忽复成什合而命之曰杂兴·其二
作者：胡翰
朝代：明
体裁：古风

病起不饮酒，客来意何如。四座皆春风，燕燕深相于。富有富贵交，贱有贫贱趋。古意吾所爱，今人宁见迂。忘情衡门下，言笑色敷腴。忽淹嵇康驾，何烦翟公书。
至正壬辰之春余卧病始起遭时多故奔走山谷间触物兴怀忽复成什合而命之曰杂兴·其五
作者：胡翰
朝代：明
体裁：古风

巴陵韩希孟，淑质自天挺。一为军中虏，视死犹一瞑。自云瑚琏器，不肯作溺皿。借此清江水，葬我全首领。愿魂化精卫，填海起成岭。皇天如有知，许我血面请。书帛字不灭，千岁光炯炯。踯躅戎马间，丈夫可以警。
至正壬辰之春余卧病始起遭时多故奔走山谷间触物兴怀忽复成什合而命之曰杂兴·其六
作者：胡翰
朝代：明
体裁：古风

野王有二老，矫若双凤雏。不栖恶木枝，宁啄中田粰。翱翔千仞上，览德周八区。赤符启帝子，锵其应瑶图。一鸣洞黈纩，再举凌天衢。飘飖不可絷，汉网亦已疏。至哉高尚风，念此其谁欤。恐非严光伦，意乃董公徒。
至正壬辰之春余卧病始起遭时多故奔走山谷间触物兴怀忽复成什合而命之曰杂兴·其四
作者：胡翰
朝代：明
体裁：古风

缘山列城郭，岁久亦已颓。羽檄来何方，工作殷如雷。六丁运巨石，泉扉荡然开。不知谁家坟，暴露骨与骸。古碑置城头，叹息三徘徊。死者何所知，但为生者哀。
西村老人隐居
作者：胡翰
朝代：明
体裁：古风

振辔起陈力，投簪遂辞禄。吾今见伊人，逍遥在郊牧。令节春载阳，芳辰日初旭。鸟鸣高树颠，牛饮涧溪曲。翳翳桑柘阴，蔼蔼来牟熟。耰耔返故畬，经过候新躅。高榻生风凉，练衣无暑溽。披帙欣自悟，临觞复谁属。情真不肃客，意豁已忘俗。列生谈力命，老氏贵止足。
赠郑生叔车
作者：胡翰
朝代：明
体裁：古风

游子不顾远，停桡江上春。冀方有来客，白发乃吾亲。十年阻南北，一见融心神。天道谅不慆，嗟嗟行路人。
越水操
作者：胡翰
朝代：明
体裁：琴操

越水浟浟兮不可以方舟，旋桓有鱼兮不可以为睟。九罭寸目兮岂不密且周，惟鲂及鲔兮竭泽是求。有獭有獭兮复跂于洲。
送吕君采元史北平
作者：胡翰
朝代：明
体裁：五言律诗

又见陈农去，遥临析木墟。山川游幸后，文献乱离余。备极传闻异，归从直笔书。百年殷监在，尽献玉阶除。
郁郁孤生桐
作者：胡翰
朝代：明
体裁：古风

郁郁孤生桐，托根邹峄颠。皎皎白素丝，出自岱畎间。一朝奉庭贡，妙合良自然。桐以为君琴，丝以为君弦。中含希世音，置君离别筵。征马惨不嘶，仆夫跪当前。君行千里道，岂惜一再弹。南风日渺渺，清商动山川。和者昔已寡，听者今亦难。
青霞洞天偕章三益佥事观石枰
作者：胡翰
朝代：明
体裁：古风

太末一为客，倏忽三四龄。常恐玄发变，未谐沧海情。今晨属休暇，文彦皆合并。方舟济沙步，飞盖指岩扃。青霞天之表，赤日午正停。息阴无择木，抱渴无藏冰。宁知大火维，有此真福庭。巨石跨千尺，如梁架青冥。深疑地肺开，洞见天光明。玉树交左右，禽鸟无一声。凉风度涧水，炎浊荡然清。昔闻偶弈者，坐隐交心兵。相持势方急，旁睨耽若醒。柯烂胡不归，海枯固其恒。蛮触递翻覆，大化何由停。不如饮美酒，且置石间枰。
怀仙志
作者：胡翼运
朝代：明

罗敷愁逐楚山云，偏向东方恼使君。披咏莲香长恨句，断猿三叫不堪闻。
送陈员外子鲁奉使西域
作者：胡若思
朝代：明
体裁：七言律诗

旌旆西征逸气雄，玉关春早听归鸿。紫驼夜度交河月，骢马晨嘶瀚海风。黄沙古碛行行见，白草寒云处处同。莫言万国昆仑外，总在皇仁覆育中。
夷齐墓
作者：胡谥
朝代：明
体裁：七言律诗

名贤千古重夷齐，双墓岿然倚翠微。宰木尚疑风凛凛，条山长并节巍巍。夕阳冢畔空芳草，春雨岩阿满旧薇。幸荷皇明崇祀典，九原遗魄有馀辉。
秋思
作者：胡谧
朝代：明
体裁：七言律诗

远客寻常叹索居，秋来怀抱意何如。高城月白砧声急，古戍霜清木叶疏。塞马正肥秋苜蓿，江莼空忆旧鲈鱼。故人迢递天南北，不寄相思尺素书。
苏门
作者：胡谧
朝代：明
体裁：七言律诗

苏门迤逦太行连，山麓泓澄汇百泉。长啸客留台上月，搴芳人渡镜中天。涌金亭瞰龙时见，秾翠丛围鹤昼眠。远过非因探胜境，喜从书院谒群贤。
题中镇庙
作者：胡谧
朝代：明
体裁：七言律诗

遥从云朔起嶙峋，西华东行近接邻。形胜中原开伟观，英灵历代飨明禋。泉流不独涵千顷，云出时能雨八垠。此日跻攀凌绝顶，平观咫尺是星辰。
题中镇庙
作者：胡谧
朝代：明
体裁：七言律诗

遥从云朔起嶙峋，西岳东行近接邻。形势中原开伟观，英灵历代飨明禋。泉流不独涵千顷，云出时能雨八根。此日跻攀凌绝顶，平观咫尺是星辰。
题面壁庵
作者：胡谧
朝代：明
体裁：七言律诗

坐当崖面几经春，悟得安心法更真。归去曾携棺内履，幻馀犹现石间身。泉通灵井龙常蛰，草满荒岩鹿自驯。断臂已亡门掩雪，祖灯相继复何人。
咏怀
作者：胡超
朝代：明
体裁：古风

东篱有佳菊，淡然幽素姿。终怀林壑韵，不生桃李时。亭亭白日晚，湛湛寒露滋。寂寞冰霜后，此意竞何为？
次康侯韵
作者：胡钦华
朝代：明

野寺人来少，门前落叶平。空阶书竹影，静院语松声。石獭寒江涸，霜林晓日明。山僧相送罢，复作掩柴荆。
五台山和前韵·其一
作者：胡镇
朝代：明
体裁：七言律诗

喜共真僧陟翠峦，笑谈殊觉道怀宽。无穷世事机前息，一点灵台静里安。险峻只宜扶竹杖，清幽端可坐蒲团。那罗岩下蛟龙恶，弹舌从教钵里蟠。
五台山和前韵·其三
作者：胡镇
朝代：明
体裁：七言律诗

老我登临鬓已苍，孤吟倚杖翠微旁。重重云树连西晋，漠漠风烟控朔方。狮子有灵曾印迹，蟠桃无岁不生香。曼殊境界吾能到，宝树长悬不夜光。
五台山和前韵·其二
作者：胡镇
朝代：明
体裁：七言律诗

淡烟缥缈隔仙台，混沌钟灵始凿开。霜叶半林红映寺，雨碑一片绿封苔。晴空花雨有时下，树杪金灯几度来。感应曾闻张相国，令人追忆重徘徊。
五台山和前韵·其五
作者：胡镇
朝代：明
体裁：七言律诗

中峰高绝纵吟观，四面芙蓉耸碧峦。日影平临金塔晓，天光倒吐玉池寒。隔林钟梵徐徐度，匝地楼台处处宽。为爱此中多胜概，都将收拾入毫端。
五台山和前韵·其六
作者：胡镇
朝代：明
体裁：七言律诗

五峰凝翠溢寒虚，云是金仙旧隐居。秪树有花从代谢，閒云无意任亲疏。才登绝顶频回顾，便觉愁眉一展舒。万壑千岩皆胜境，芒鞋踏遍肯留馀。
五台山和前韵·其四
作者：胡镇
朝代：明
体裁：七言律诗

历遍龙岩共马嵬，何如此地漫周回。游人每惮峰头雪，定叟宁惊槛外雷。平见斗杓明似烛，静观尘海大如杯。老夫屡有栖山志，争奈凡心尚未灰。
题画松
作者：胡闰
朝代：明
体裁：五言绝句

幽人无俗怀，写此苍龙骨。九天风雨来，飞腾作神物。
九月十八日叔祥来有述
作者：胡震亨
朝代：明
体裁：古风

诗翁七十馀，一病双足蹩。盘跚忽到前，烱泪已满睫。自言去乡久，尚有几丘骨。生子一何晚，才剪额上发。勉复携之来，令认草边碣。我则长已矣，麦饭此雏责。未必副所期，藉手可以没。我怜此情真，留馔已刷鬲。娇儿畏生面，索去肯待吃。独共诗翁餐，数盘亦空列。契阔几何时，一旦此衰剧。翁其彊进箸，努力扶仓卒。翁有诗千篇，篇篇珠与璧。行当一典衣，为翁谋镌剟。且为翁立序，聊效玄晏役。翁言亦我心，奈费故人褐。归当急检寄，无待再三说。我起重为言，此意亦无别。譬彼远行人，束装常俟发。装罢不成行，迟速任君歇。皇天有深仁，诸子仰先达。人峰当永标，家海岂遽竭。且将我血传，快与世眼刮。若云七十死，可少八十活。语罢行扶翁，翁去只见月。
午日小饮口占
作者：胡震亨
朝代：明
体裁：七言律诗

梅雨才晴几日馀，又看梅熟荐黄鱼。啼残姑恶麦秋过，落尽女贞花事疏。老矣难充医国艾，归欤冷笑杀身蜍。眼前只个菖蒲盏，合为年光一破除。
宁夏兵变感赋
作者：胡震亨
朝代：明
体裁：五言律诗

庆国亲王子，西宁节使臣。风尘羁宝玦，膏血污朱轮。天汉元无策，降军总不驯。尔曹终爱死，坐竭大农缗。
计偕鄚州道中作
作者：胡震亨
朝代：明
体裁：五言律诗

驱马鄚州西，荒原高复低。桥身枯作岸，雪迹冻成溪。警夜时询岁，占城数听鸡。怕逢关吏诘，老大尺繻□。
阜城谣
作者：胡震亨
朝代：明
体裁：古风

阜昌城南星月昏，何来一骑抱头奔。但道薰天曾有势，可知入地竟无门。梁头卸下未绝气，薥席裹将麻索系。木场尚有处分时，野店暂作送行计。北风萧萧鬼哭哀，谁将点泪施泉台，群儿枉唤乾父来。
九江舟次别梁简臣同年
作者：胡霙
朝代：明

朔风吹雁断菰芦，楚水吴山问去途。十载烟霜馀梦寐，经秋书剑半江湖。人怜辞社真成燕，客笑还家只为鲈。行矣思君各南北，给邻买宅未云孤。
春日草堂偶成
作者：胡霙
朝代：明

至道在天地，散焉为万殊。万殊复一本，惟诚斯曰儒。孰则通天人，圣贤焉可诬。断断执碎义，汉宋存守株。汉儒能笃实，宋儒非虚无。流弊防大甚，况有歧中涂。道统自千古，学统匪一隅。入道且求学，蹶步宁康衢。草堂存吾春，玄会思唐虞。
神光山怀古
作者：胡霙
朝代：明

江左南朝委劫灰，龙川旧壤辟蒿莱。古人已往名山在，吾道其南望气来。供养烟霞岩谷闷，合离风雨鬼神哀。书堂经刹凭兴庆，倦倚榕根醉酒杯。
立秋日得平远韩齐年元勋手书并诗见怀依韵奉答
作者：胡霙
朝代：明

秋风万里雁来过，回首燕云感慨多。天色苍然窥泰岱，浪声东矣诉黄河。与君剪烛连宵话，况我征尘八月歌。如此家山如此路，烽烟西北怅如何。
便面
作者：胡颜
朝代：明
体裁：七言绝句

黄茅紫竹弄秋声，近水遥山各有情。此地肯容吾着脚，不妨分个钓鱼名。
和西皋初寒诗
作者：胡颜
朝代：明
体裁：七言律诗

雁风吹字点秋音，自葺萝房整布衾。瘠亩荒来忧税到，纸窗穿处怕寒侵。衰年虚倚同花甲，生意真惭赋树心。谁似凤帏联碧玉，清宵香拥锦衾深。
海上晚归
作者：胡颜
朝代：明
体裁：七言律诗

鱼虾入市水风腥，海色苍黄雨脚晴。天昏听鸟音都怪，野旷逢人面转生。毒露湿衣蛇草暗，盲风吹浪蜃楼平。茫然谁是南洲路，远屋欣看村火明。
犊舟家会饮
作者：胡颜
朝代：明
体裁：七言律诗

山烟卓午晴不飞，草堂邀宾开翠微。白袍入门主人笑，青丝系壶童子归。流莺侑觞作好语，萝阴上壁摇斜晖。红光溢面我欲去，醉矣无烦更挽衣。
西湖
作者：胡颜
朝代：明
体裁：七言律诗

不须湖舫载歌声，只任篮舆雅趁情。百里好山行恐尽，十年尘眼洗何清。云教笙瑟争留酒，晴唤簪钿乱出城。安得移家此中住，枕流堤畔避浮名。
过伯牙台
作者：胡颜
朝代：明
体裁：五言绝句

瑶琴久寂寞，古意向谁传。一自钟期没，那能整绝弦。
南平王宅
作者：胡鼎
朝代：明
体裁：七言绝句

访寺行吟日未西，荒园故址草离离。老僧对客无多语，只说南平富贵时。
豫章沟
作者：胡鼎
朝代：明
体裁：七言绝句

桃花浪暖拍天飞，湖涨溟濛岸亦移。避水人家城上叹，旧沟重凿待何时。
题《柳庄相法》联
作者：臞鹤子
朝代：明
体裁：联

祸福穷通，如视诸掌；王侯将相，必观其神。
庄落
作者：臧性
朝代：明
体裁：七言律诗

自剪溪茅覆小庐，半耕荒亩半看书。藤花落枕睡初起，燕子入帘情未疏。篱畔药苗分类种，山深蕨粉带根锄。披蓑閒钓沧江雨，趣在投竿不在鱼。
海外放归渡江感怀
作者：臧性
朝代：明
体裁：七言律诗

万里秋风意独长，渡江方喜见吾乡。一时功业归年少，故里亲朋悉老苍。千柄藕花新过雨，半天柳叶未经霜。持杯且自浇胸臆，况有青山秀两行。
颜侯邀邑缙绅同游琅琊·其一
作者：臧惟一
朝代：明
体裁：七言律诗

漭漭白云蜃气回，海天极目思悠哉。风吹涛浪潮头涌，日出扶桑海面来。野老百年相对酒，仙郎此日共登台。大观如在扶摇上，独愧元虚作赋才。
颜侯邀邑缙绅同游琅琊·其三
作者：臧惟一
朝代：明
体裁：七言律诗

问谁汇尔茫无边，地轴潜移上际天。万派朝来曾漏泄，三山列处总回还。浮槎有路能通汉，驱石何人欲著鞭。浩荡元功成往事，似闻幻语变桑田。
颜侯邀邑缙绅同游琅琊·其二
作者：臧惟一
朝代：明
体裁：七言律诗

明祠新构海山头，碧翠凭虚俯十洲。剥落荒原秦石在，漂摇烟霭汉槎浮。衔杯客坐席青草，捲浪沙滩舞白鸥。更看临流渔子意，钓竿堪向此中投。
颜侯邀邑缙绅同游琅琊·其四
作者：臧惟一
朝代：明
体裁：七言律诗

高台临眺展襟期，鸥鸟忘机燕子嬉。海色天光相掩映，寻芳步壑任委蛇。人怜石溜频移席，水借沧溟共泛卮。若问蓬莱何可到，且欢杯酌得追随。
人日送范东生还吴澹然之燕·其一
作者：臧懋循
朝代：明

客居还送客，人日更愁人。江树停残雪，沙禽赴上春。笙歌吴苑酒，裘马雒京尘。相念不相共，音书空复频。
望亭夜泊
作者：臧懋循
朝代：明
体裁：五言律诗

向暝投何所，依微识望亭。客舟今复至，津路昔曾经。瑟瑟风吟树，离离雁度汀。翻令乡思逼，数起视明星。
答汪仲嘉
作者：臧懋循
朝代：明
体裁：七言绝句

客路经春侣伴稀，故乡回首泪沾衣。不知若个吹长笛，一夜梅花似雪飞。
集沈氏水亭饯送曹能始北上诗
作者：臧懋循
朝代：明

相送江亭暮，尊空客渐稀。杨花不解别，到处逐君飞。
集臧晋叔希林阁寓目钟山诗
作者：臧懋循
朝代：明

钟山郁佳气，龙变与云蒸。君看芒砀泽，何似望舂陵。
谭节孝妇诗
作者：臧相
朝代：明
体裁：古风

荒庭落叶秋日晡，屋头呜呜鸣老乌。少年夫妇中道阻，罗帏寂寞青灯孤。妾身何异秋江蒲，十月孩乳方呱呱。殷勤嘱补嫁时襦，誓将忍死为生图。堂上白头有继姑，姑有继嫡无亲疏。是谁妒害策三雏，一举直欲相吞屠。谁无舅姑谁无夫，妾生不幸多舛途。薄命敢尔贪生娱，呜呼谭氏良无辜。上堂甘旨色而愉，风前烛短嗟易枯。尝熊辛苦心力痡，姑心不动欢如初。孝亦获全节不污，七十年来甘茹荼。地下相逢果有无，完君左验朱墨符。况是衮衮多孙孥，蚤年更有登云衢。向来志气容稍渝，谭氏之鬼血食乎。世称丈夫七尺躯，一朝埋没成泥涂。吁嗟乎死后馀名天壤俱，安知后日无董狐。
啸台
作者：舒化
朝代：明
体裁：七言绝句

栖元石室学无生，不向人间混姓名。阮籍犹能闻一啸，自惭今日寂无声。
三门砥柱·其一
作者：舒国华
朝代：明
体裁：五言绝句

何年留柱石，此日砥狂澜。万马奔腾急，三门突兀攒。
三门砥柱·其二
作者：舒国华
朝代：明
体裁：五言绝句

丹炉云半掩，苍柏月长寒。疏凿高千古，风雷薄急湍。
献西平侯诗
作者：舒寿童
朝代：明
体裁：古风

昭代挺英杰，千载应昌期。秉钺清西南，恩威浃群夷。济济旌旗明，堂堂号令施。清风满遥甸，生息皆淳熙。上副宸衷眷，下慰饥渴思。鄙人万里来，欣得瞻葆旗。何以诉私怀，拜手陈此辞。
游湘寺
作者：舒应龙
朝代：明
体裁：七言律诗

空王台殿绝嚣氛，玉盏灯明正夜分。山径猿啼初上月，石床僧定恰归云。现前幻影空中色，象外真诠静里闻。漏尽莲花心似水，惟馀香雾日氤氲。
一半儿·再宿金城江
作者：舒弘志
朝代：明
体裁：曲

笋舆冲雨过春岚，竟日濂�透葛衫。晚歇邮亭破不堪，纸窗挦。一半儿空棂，一半儿黏。罢餐出户万山尖，百折千回绕屋檐。翻覆灯前睡不甜，宦愁添。一半儿军糈，一半儿盐。
九日湘寺登高
作者：舒弘志
朝代：明
体裁：七言律诗

何处开尊四望赊，翠微深处老僧家。九嶷如黛凝秋色，八桂飘丹衬晚霞。雁阵恰排天上字，菊香初献佛前花。百年几遂登临兴，醉把茱萸忆孟嘉。
好事近·官村
作者：舒弘志
朝代：明
体裁：词

昧爽踏春归，又过金城南陌。一段芳菲韵，非桃红李白。从来游冶诸年少，几见先春晓色。兹乃乘除巧妙，被苦人获得。
沁园春·兰江
作者：舒弘志
朝代：明
体裁：词

眼底兰江，五年之内，三十往还。独此来风物，不晴不雨，旁邻丘壑，轻煖轻寒。取鸟当歌，以茶代酒，知足随时便可安。更快意，有流觞数曲，修竹千竿。美哉四望春山。且道左盘桓歇倦鞍。爱时鸟变声，鹧鸪未老，凉飔悦体，短褐初单。牛背巴歌，渔罾蝴蝶，虫鸟何尝不好閒。但会此，即簿书虽困，琴瑟须弹。
蝶恋花·金城江
作者：舒弘志
朝代：明
体裁：词

妙绝金城江景好。一线明河，两岸青山绕。老竹新篁深窕窈。泉声漱耳无昏晓。几矗春峦窗外撩。几个清猿，常是唬山�。二月山农春事早。桃源鸡犬流云表。
鹧鸪天·芦塘
作者：舒弘志
朝代：明
体裁：词

苦宦蛮荒近五年。乡思旦夕冀官迁。情同杜子辞巫峡，意比班生别酒泉。舟泛泛，马翩翩。迷离云树望中天。芦塘不用吟莼鲙，端为熙朝纪越滇。
南陵梅杖
作者：舒本忠
朝代：明
体裁：七言律诗

拣得南枝数尺长，霜皮犹带藓痕苍。扶时赖有登山力，倚处应疑带雪香。庾岭拖云春寂寞，孤山挑月夜昏黄。醉来独坐横窗下，却讶逋仙在草堂。
山斋
作者：舒缨
朝代：明
体裁：七言律诗

小作茅斋倚翠屏，林阴浦色总移形。天连楚岸平宜眺，潮过吴门远可听。澹爱禅心僧许近，静无人迹鹤来停。更怜竹户斜临水，为纳春风夜不扃。
山行
作者：舒缨
朝代：明
体裁：五言绝句

事去身如梦，愁来酒见勋。栖迟依江侧，渔牧喜同群。
春兴
作者：舒缨
朝代：明
体裁：五言律诗

江郭散初阳，空斋晔有光。草容争出砌，苔意欲连墙。应候鸿登塞，依人燕在梁。无嗟身落莫，兰谷自多芳。
东流遇雨
作者：舒芬
朝代：明
体裁：五言律诗

岁晏东流县，江云黯寂寥。雨滋帆叶重，风急浪花飘。鸿雁飞何远，蛟龙舞更骄。客怀何处遣，隔岸酒旗招。
九日游乌石倡和
作者：舒芬
朝代：明
体裁：七言律诗

转壁回峦一径深，直穷乌石最高岑。为将佳节酬孤兴，应被旁人识壮心。山势北来云万叠，潮头东望雪千寻。挥毫欲扫烟岚净，风雨今朝未许侵。
八月菊
作者：舒芬
朝代：明
体裁：七言律诗

禁中有菊先秋吐，谁谓阳春此地私。为把幽香慰知已，未妨明月是佳期。肯随风雨催诗句，怕共茱萸醉酒卮。人事却须殊物理，行藏珍重敢违时。
孤云
作者：舒芬
朝代：明
体裁：七言绝句

一片孤云逐汉飞，东西终日竟何依。傍人莫道能为雨，惟恨青山未得归。
感诗·其一
作者：舒芬
朝代：明
体裁：古风

机杼早倚壁，促织更相劝。日暮起传烛，了此残针线。轻风穿窗棂，不觉一声叹。藁砧在金陵，歌舞谁庭院。愿身为衾裯，寒至君自恋。
感诗·其二
作者：舒芬
朝代：明
体裁：古风

蜻蛚鸣阶前，蟋蟀依我床。一夕不成寐，九回劳枯肠。孤灯壁影影，欲灭还复光。照人岂无心，焰短怯夜凉。披衣更起坐，发兴为文章。
秋雨古词
作者：舒芬
朝代：明
体裁：乐府曲辞

西风一夜雨，新凉入单被。不管客中人，寒衣未曾寄。
青青麦
作者：舒芬
朝代：明
体裁：乐府曲辞

青青麦，四月天，平田万顷浮绿烟。农家铚艾翘首待，风苗露粒珠玑圆。
题凤
作者：舒芬
朝代：明
体裁：古风

凤，凤。瑞灵，珍重。德莫加，才难用。阿阁无声，岐山有梦。箫韶奏九阕，律吕音初中。未缘竹实萋萋，岂为梧桐菶菶。羲黄姚文垂衣裳，夔契周召列侍从。千年寂寥不见其至，百鸟喧啾争恣其弄。雍喈偶闻如出应阳明，聋瞆遂起似蛰惊雷动。任楚狂敢忘衰世以嘲吟，爱卷阿取譬吉人以歌咏。
马兰花
作者：舒芬
朝代：明

金气棱棱泽国秋，马兰花发满汀洲。富春山下连鱼屋，采石江头映酒楼。
三门砥柱
作者：舒迁
朝代：明
体裁：五言律诗

一水天河外，三门砥柱边。鳌盘根脚老，鸟骇浪花穿。古庙藏深树，寒鸦落晚烟。游人万里客，豪兴更飘然。
寄云城知已
作者：舒鉴
朝代：明
体裁：七言律诗

琵琶洲畔白云城，红树千行隔短亭。尘迹自悲衣欲化，故交谁复眼长青。江空木落雁初度，院小灯残酒半醒。终夕相思不相见，碧山寒月照疏棂。
【中吕】朝天子_学呆，妆痴
作者：舒頔
朝代：明

学呆，妆痴，谁解其中意？子规叫道不如归，劝不醒当朝贵。闲是非，子心无愧。尽教他争甚底，不如他瞌睡，不如咱沉醉，都不管天和地。
七佛庵三十韵
作者：舒頔
朝代：明

春色如多情，阴云贷游瞩。登临不惮劳，？孛踤转山谷。石磴危欲欹，梯身进恐覆。松风响箫笙，花露滴巾幅。凿凿石齿连，盘盘山脊伏。初疑路不通，似觉地可缩。小憩林木深，大观天地育。旷胸凌八荒，举手决四渎。岁暮历险艰，时危事幽独。情深山水佳，兴遣杖屦复。七佛庵先登，一人泉可掬。誓将寂灭心，受此清净福。尘世徒喧啾，山门远荣辱。艰难慨诸僧，落木栖老屋。江水清入怀，淮山翠凝目。花阴覆层檐，鸟语隔幽竹。稽首幡幢翻，升阶路径熟。禅心絮沾泥，世味蜡煮粥。军政期严明，民风慕清穆。既兴杨朱悲，复动贾生哭。再上讲经台，仍抠御风服。凭高气层层，眺远山矗矗。石眼松络根，崖腰树飞瀑。一泓照须眉，两地映兰菊。骨蜕超尘寰，性空问机轴。无心云自飞，得趣景何倏。绿树啼白猿，青莎卧黄犊。川原豁而开，麻麦蔚以蓼。游辰风日和，行径花草馥。冥冥鹤归来，长笑下山麓。
七佛庵三十韵
作者：舒頔
朝代：明

春色如多情，阴云贷游瞩。登临不惮劳，？踤转山谷。石磴危欲攲，梯身进恐覆。松风响箫笙，花露滴巾幅。凿凿石齿连，盘盘山脊伏。初疑路不通，似觉地可缩。小憩林木深，大观天地育。旷胸凌八荒，举手决四渎。岁暮历险艰，时危事幽独。情深山水佳，兴遣杖履复。七佛庵先登，一人泉可掬。誓将寂灭心，受此清净福。人世徒喧啾，山门远荣辱。艰难慨诸僧，落莫栖老屋。江水清入怀，淮山翠凝目。花阴覆层檐，鸟语隔幽竹。稽首幡幢翻，升阶路径熟。禅心絮沾泥，世味蜡煮粥。军政期严明，民风慕清穆。既兴杨朱悲，复动贾生哭。再上讲经台，仍抠御风服。凭高气层层，眺远山矗矗。石眼松络根，崖腰树飞瀑。一泓照须眉，两地映兰菊。骨蜕超尘寰，性空悟机轴。无心云自飞，得趣景何倏。绿树啼白猿，青莎卧黄犊。川原豁而开，麻麦蔚以蓼。游辰风日和，行径花草馥。冥冥鹤归来，长啸下山麓。
七佛庵三十韵
作者：舒頔
朝代：明
体裁：古风

春色如多情，阴云贷游瞩。登临不惮劳，�踤转山谷。石磴危欲攲，梯身进恐覆。松风响箫笙，花露滴巾幅。凿凿石齿连，盘盘山脊伏。初疑路不通，似觉地可缩。小憩林木深，大观天地育。旷胸凌八荒，举手决四渎。岁暮历险艰，时危事幽独。情深山水佳，兴遣杖履复。七佛庵先登，一人泉可掬。誓将寂灭心，受此清净福。人世徒喧啾，山门远荣辱。艰难慨诸僧，落莫栖老屋。江水清入怀，淮山翠凝目。花阴覆层檐，鸟语隔幽竹。稽首幡幢翻，升阶路径熟。禅心絮沾泥，世味蜡煮粥。军政期严明，民风慕清穆。既兴杨朱悲，复动贾生哭。再上讲经台，仍抠御风服。凭高气层层，眺远山矗矗。石眼松络根，崖腰树飞瀑。一泓照须眉，两地映兰菊。骨蜕超尘寰，性空悟机轴。无心云自飞，得趣景何倏。绿树啼白猿，青莎卧黄犊。川原豁而开，麻麦蔚以蓼。游辰风日和，行径花草馥。冥冥鹤归来，长啸下山麓。
中秋对月无酒怅然孤吟
作者：舒頔
朝代：明
体裁：古风

对月惜无酒，怅然负良宵。而我郁居此，时世俱无聊。举头问明月，桂影东林高。南箕粲黄道，北斗横青霄。澹泊固尝事，佳辰何寥寥。贳酒赏明月，盘中乏膻臊。何如待九日，醉约柴桑陶。
为苗民所苦歌六十韵
作者：舒頔
朝代：明
体裁：古风

二月日初七，压天风雨急。仆夫问讯回，苗民水涡集。仓卒戒行李，二三竞奔入。天寒泥涂滑，出户行不得。或牵牛数头，或缚鸡数只。长枪插檐高，短剑耀白日。动辄便杀人，相遇焉敢敌。杂以无藉徒，孰与分南北。老母惊且忧，扶持间道出。彼来此已遁，囊橐罄收拾。急度墓头岭，复恐见雪迹。行行叶由凹，手足俱战慄。儿云母疾行，母说疲无力。坐憩长松下，蔽身草不密。又逢恶少来，见骂作强贼。刀枪罗我前，性命在咫尺。母云我两儿，惧怕避横逆。再拜致哀告，恸哭并二侄。衣衫尽剥脱，裸体肉见赤。长绳与弟连，缚手黑如漆。嗔叱行步迟，遽以大刀击。血流未得止，苦痛走更疾。渐围至田中，枪立哨齐吸。拔刀斫弟项，乞免幸勿及。母忧失两儿，儿复忧母泣。艰险万状生，忧危苦劳役。内怀五脏饥，外被一身湿。箠楚卒未休，死生安可必。山中亦何有，所蓄仅米粒。检括殆无遗，忽忽日将夕。留连至宋村，心绪茫若失。倏逢一卒来，相见似相识。貌恳心甚慈，众皆被呵叱。但云解其缚，外惧中悦怿。兄弟相依回，泣母何处觅。哀矜复自怜，举目百无一。顷刻子见母，哀号叙痛衋。斫松代膏明，拾草当菅席。主仆皆畏寒，相忘共薰炙。忧惧不待明，鸡鸣咸盥栉。又复去喜坑，晨星尚未没。山家已避舍，老母独匍匐。逐队跻山椒，冒雨倚松立。头上水淋面，足下寒彻骨。明朝古唐山，盘折犹律崒。乱石如蹲虎，狭径跨其脊。呼号风泠泠，掩映云羃羃。初疑茫昧中，天地如开辟。往来不暂停，昏黑亦忘食。当时已狼狈，宁复问家室。幼女犹可怜，含啼抱呜悒。不忧行路难，但恐弃沟洫。朝廷本除祸，仁道立民极。假威及蛮猺，所至皆戏剧。杀掠果何辜，曷尝分玉石。披萝遍山林，荡扫空郡邑。不幸生斯时，处处值荆棘。皇天远不闻，愁闷填胸臆。残喘傥久延，今亦匪畴昔。渠魁未殄除，默坐长太息。
九日饮侄女家
作者：舒頔
朝代：明

菊花杯泛茱萸酒，杨柳村沿石镜山。门掩黄云千百顷，溪藏红叶两三湾。欢然自觉情难尽，醉后都忘夜易阑。细雨斜风休作恶，岁寒心事正相关。
九日饮侄女家
作者：舒頔
朝代：明
体裁：七言律诗

菊花杯泛茱萸酒，杨柳村沿石镜山。门掩黄云千百顷，溪藏红叶两三湾。欢然自觉情难尽，醉矣都忘夜易阑。细雨斜风休作恶，岁寒心事正相关。
书西坑杨子威巡检官舍
作者：舒頔
朝代：明
体裁：七言绝句

诘曲山蹊穿复斜，溪流浅碧漾寒沙。山村乱后萧条甚，隐约疏林一两家。
人日晴
作者：舒頔
朝代：明
体裁：五言律诗

元日至人日，今年却喜晴。四方民乐业，千里卒休兵。春丽山河壮，风清草木荣。老天赐强健，拭目看升平。
偶题
作者：舒頔
朝代：明
体裁：七言绝句

生平不识大鄣山，历井扪参四十弯。谁道仙家隔蓬岛？桃花流出在人间。
南山秋色楼为陈孟德赋
作者：舒頔
朝代：明
体裁：七言律诗

秋色横空眼界宽，玲珑八面见峰峦。稻花香满雨初足，梧叶声清风正寒。百尺不教馀子卧，四时那许俗人看。课孙教子无他事，笑拍阑干醉解颜。
古松
作者：舒頔
朝代：明
体裁：古风

偃蹇岁寒姿，盘屈当虚棂。苍皮络紫藓，翠色摇青冥。中藏六月雪，下伏千载苓。酷暑亦何畏，隆冬愈加青。老骨存蛟龙，繁枝庇林坰。不幸失所依，流祸延丙丁。恩深感雨露，犹足扬王庭。天风西南来，慎勿惊山灵。
吴琴忠烈庙
作者：舒頔
朝代：明
体裁：七言律诗

古祠摧败独孤村，老衲龙钟倚庙门。半亩寒冰栖腊意，一川晴日借春温。松林惨澹猿猱啸，山径崎岖狼虎奔。说与行人慎回顾，归时切莫近黄昏。
复入大鄣
作者：舒頔
朝代：明
体裁：七言律诗

山顶飞泉绿树齐，弯弯相见倦攀跻。龙眠溪洞涎流石，鹿过林皋麝脱脐。日落空岩山鬼啸，风生古木野猿啼。两经寇结山中避，历遍人间万险蹊。
太常引
作者：舒頔
朝代：明
体裁：词

□□山色共承宣。君秩满、我迟延。几度醉花前。曾怪杀、春山杜鹃。菱花再照，鸾胶再续，应笑雪盈颠。深夜语婵娟。也曾是、都门少年。
失意
作者：舒頔
朝代：明
体裁：七言律诗

失意深潜懒入城，坐愁怀恨老时情。征鸿叫月带秋色，落木随风送雨声。忧国赤心惭未报，思亲白首叹无成。伤心莫问人间事，泪洒空城烟雾横。
头陀寺废
作者：舒頔
朝代：明
体裁：古风

微云漏疏雨，春事将结束。小径敷落红，长条已栖绿。行行扣禅关，寂寂攲老屋。犬吠知客来，岩栖见僧独。涟漪漾方池，菁葱郁佳木。立教虽尚空，存心未脱俗。于世竟何裨，零落归山谷。极乐迷群生，无生惑三竺。风光慰羁人，聊此寓游目。
子恭凌君仲冬回冷校居讲下醵杯以慰岑寂杯馀偶成
作者：舒頔
朝代：明
体裁：古风

有客美髯子，飘飘双溪来。手持青芙蓉，笑索梅花开。语寄宣城谢，句咏都官梅。日南见子日，征途雪皑皑。一官勿谓冷，官热非其才。吾道欣有托，愿言且徘徊。将何慰岑寂，时供陈尊罍。
宝鸭曲
作者：舒頔
朝代：明
体裁：古风

铜池织风翠波跃，睡足煖烟饥不唼。重帘未厌云水姿，华屋清深寄间绝。生朱剥花红锦翅，枯咽半湿蔷薇水。宝灯夜悬琉璃光，恍若澹在沧浪里。当筵慢舞得娇娆，指痕腻染罗纹细。就中恐有绝缨人，误识韩郎衣上气。古闻舄化之言岂虚语，愿学飞仙作双去。
寄黄克敬谪归
作者：舒頔
朝代：明
体裁：七言律诗

力扣清都虎豹关，危言鲠直动天颜。一生涕泪常忧国，万里风尘已赐环。共惜贾生成远谪，遥知唐介得生还。马蹄又踏归来路，应笑奸谀愧鹭班。
对雨
作者：舒頔
朝代：明
体裁：七言律诗

茅屋经年长薜萝，故人久雨不来过。山川惨惨光华少，天地昏昏杀气多。阶草宿萤藏细叶，庭梧巢凤覆长柯。细看柱础饶蒸润，奈此云雷未已何！
小重山
作者：舒頔
朝代：明
体裁：词

笑问西风一叶舟。阿谁招我上，武林游。岂知身世两悠悠。西湖好，孤负桂花秋。应笑乐平侯。无端千百计，一场休。愿将功烈阐皇猷。南飞雁，莫为稻粱谋。
小重山·端午
作者：舒頔
朝代：明
体裁：词

碧艾香蒲处处忙。谁家儿共女，庆端阳。细缠五色臂丝长。空惆怅，谁复吊沅湘。往事莫论量。千年忠义气，日星光。离骚读罢总堪伤。无人解，树转午阴凉。
山庄杂咏
作者：舒頔
朝代：明

绕屋阴阴树，通池细细流。寄书来故旧，飞梦上神州。百两归朝士，千金买坠楼。知几谁氏子，一笑过林丘。
山庄杂咏
作者：舒頔
朝代：明
体裁：五言律诗

绕屋阴阴树，通池细细流。寄书来故旧，飞梦上神州。百两归朝士，千金买坠楼。知几谁氏子？一笑过林丘。
峤源
作者：舒頔
朝代：明
体裁：五言律诗

溪回石欲动，山断路还通。嵌石藓花白，飐林枫叶红。野鸡啄寒涧，塞雁下晴空。莫怪杨朱泣，于今路更穷。
平林烟雨
作者：舒頔
朝代：明
体裁：古风

时人买画千金传，一片好景真天然。四时不用舒展看，翠娇绿润当窗前。春三漠漠护煖雨，秋九惨惨啼苍烟。槎牙古怪云雾暗，屈蟠偃蹇蛟龙缠。初见疑是李将军，又似水墨王辋川。米家无根与懞朣，安得活动全吾天。明朝雨晴烟就敛，便欲设榻林间眠。请回谷口俗士驾，幸勿惊我双胎仙。
平林烟雨
作者：舒頔
朝代：明

时人买画千金传，一片景物真天然。四时不用舒展看，翠娇绿润当窗前。春三漠漠护暖雨，秋九惨惨啼苍烟。槎牙古怪云雾暗，屈蟠偃蹇蛟龙缠。初见疑是李将军，又是水墨王辋川。米家无根与朦，安得活动全吾天。明朝雨晴烟就敛，便欲设榻林间眠。请回谷口俗士驾，幸无惊我双胎仙。
度萌坑岭
作者：舒頔
朝代：明
体裁：七言律诗

雨过郊原绿倍添，竹舆行处倦厌厌。翠垂松叶沾衣袖，红绽花枝映帽檐。石涧水香麋麝过，林梢露重蝶须黏。嫩晴天气催农务，麦饭新尝似蜜甜。
张氏耕隐堂次韵
作者：舒頔
朝代：明
体裁：七言绝句

独向南庄卧白云，远山点点入帘青。半犁新雨孤村外，始听春禽第一声。
怀京口
作者：舒頔
朝代：明

我昔游北固，飘飘紫霞裾。手招云中君，啸傲惊天衢。一别回尘寰，于今五载余。缅怀城中朱紫客，朝台暮省相催迫。东华翏使传宣来，喜动诸公蔼春色。偶遭祸乱居山中，衣冠面目尘土蒙。儒坑选冷难得调，兀兀且作经年穷。不知故人念我否，诗成远寄南飞鸿。
怀京口
作者：舒頔
朝代：明
体裁：古风

我昔游北固，飘飘紫霞裾。手招云中君，啸傲惊天衢。一别回尘寰，于今五载馀。缅怀城中朱紫客，朝台暮省相催迫。东华驿使传宣来，喜动诸公蔼春色。偶遭祸乱居山中，衣冠面目尘土蒙。儒坑选冷难得调，兀兀且作经年穷。不知故人念我否？诗成远寄南飞鸿。
戴氏楼居次韵
作者：舒頔
朝代：明
体裁：七言律诗

山环水绕居之安，图画森列宜晚看。翠幕低垂爽气肃，银灯高照书声寒。世情颇觉眼界窄，酒量不博诗肠宽。湖海半生今白发，掀髯一笑倚朱阑。
戴氏楼居次韵
作者：舒頔
朝代：明

山环水绕居之安，图画森列宜晚看。翠幕低垂爽气肃，银灯高照书声寒。世情颇觉眼界窄，酒量不博诗肠宽。湖海平生今白发，掀髯一笑倚朱阑。
扬州（明月、皆春，楼名）
作者：舒頔
朝代：明
体裁：七言律诗

仙人已骑白鹤去，倦客漫逐红尘来。人间又见梧叶落，观里无复琼花开。明月皆春罢歌舞，王宫相府俱尘埃。江山如此豪华歇，千古岂不令人哀。
春日杂言三首
作者：舒頔
朝代：明

石煖苔衣软，溪春荇带长。化工无限意，袖手立斜阳。贾谊思明主，华元归故都。张良辞北阙，范蠡泛东湖。湖海平生客，乾坤一布衣。义哉周伯叔，饱食首阳薇。
春日杂言三首·其一
作者：舒頔
朝代：明
体裁：五言绝句

石煖苔衣软，溪春荇带长。化工无限意，袖手立斜阳。
春日杂言三首·其三
作者：舒頔
朝代：明
体裁：五言绝句

湖海平生客，乾坤一布衣。义哉周伯叔，饱食首阳薇。
春日杂言三首·其二
作者：舒頔
朝代：明
体裁：五言绝句

贾谊思明主，华元归故都。张良辞北阙，范蠡泛东湖。
春晓
作者：舒頔
朝代：明
体裁：古风

月落窗未曙，邻鸡再三啼。揽衣起徘徊，傍水鸣鸊鹈。木末雾气薄，花梢露华低。晨光一开豁，照耀东与西。隔屋鸟语碎，叫云鹤声齐。治生不可缓，童仆勤锄犁。春晓最清淑，竟作春晓题。
春阴
作者：舒頔
朝代：明

昏昏雾隐山，幂幂云弄水。造化如妒春，又酿明日雨。寻芳未可期，息战乃所喜。花泪愁阑干，柳眼眠未起。昔日繁华衢，兹焉变荒址。将何测阴阳，默默数甲子。
春阴
作者：舒頔
朝代：明
体裁：古风

昏昏雾隐山，羃羃云弄水。造化如妒春，又酿明日雨。寻芳未可期，息战乃所喜。花泪愁阑干，柳眼眠未起。昔日繁华衢，兹焉变荒址。将何测阴阳，默默数甲子。
春雪
作者：舒頔
朝代：明
体裁：五言律诗

片片沾芳草，纷纷杂落花。篱寒春雀阵，檐冻午蜂衙。云密深藏树，溪浑不见沙。小窗风力恶，呼婢莫烹茶。
晴
作者：舒頔
朝代：明
体裁：五言律诗

云气扶红日，江光漾翠涛。烟笼淮树远，天净楚山高。慕道心诚渴，忧时鬓独搔。明朝钟阜去，渡口买轻舠。
暮秋弥月阴雨新米甚艰晚霁至夜复雨
作者：舒頔
朝代：明
体裁：古风

昏黄天开霁，夜黑雨复作。天公亦侮人，稔岁变凶恶。湿薪炊午庖，生稻炒晨镬。十日九阴雨，何处散吾脚。况味固不佳，光景亦萧索。孰云岁功成，尚乃滞耕穫。倩谁开扶桑，四海一照烁。
暮秋弥月阴雨新米甚艰晚霁至夜复雨
作者：舒頔
朝代：明

昏黄天开霁，夜黑雨复作。天公亦侮人，稔岁变凶恶。湿薪炊午庖，生稻炒晨镬。十日九阴雨，何处散吾脚。况味固不佳，光景亦萧索。孰云岁功成，尚乃滞耕穫。倩谁开扶桑？四海一照烁。
有怀诸公
作者：舒頔
朝代：明
体裁：七言排律

鼋鼍出没黄田荡，龙虎盘蹲白下城。才俊满前劳顾问，愚蒙在下冀升平。波涛江汉暂时险，烟雾乾坤有日清。文士负才徒倚马，武夫挟勇祇谈兵。朝廷安用生疑虑，田野何由睹圣明。薇露每愁东日上，柳云犹带北风横。群公退食方云喜，数子驰心尚慕荣。泽国暮春观扑满，江湖深夜炯搀枪。乡村落落真堪叹，冠冕峨峨未足惊。黄犬东门怜往事，白头南土忆归耕。
有怀诸公
作者：舒頔
朝代：明

鼋鼍出没黄田荡，龙虎盘蹲白下城。才俊满前劳顾问，愚蒙在下冀升平。波涛江汉暂时险，烟雾乾坤有日清。文士负才徒倚马，武夫挟勇秖谈兵。朝廷安用生疑虑，田野何由睹圣明。薇露每愁东日上，柳云犹带北风横。群公退食方云喜，数子驰心尚慕荣。泽国暮春观扑满，江湖深夜炯搀抢。乡村落落真堪叹，冠冕峨峨未足惊。黄犬东门怜往事，白头南土忆归耕。
木槿
作者：舒頔
朝代：明
体裁：古风

爱花朝朝开，怜花暮即落。颜色虽可人，赋质无乃薄。亭亭映清池，风动亦绰约。彷佛芙蓉花，依稀木芍药。炎天众芳彫，而此独凌铄。慰目聊娱情，苍松在岩壑。
梦仙
作者：舒頔
朝代：明
体裁：五言绝句

琤琤白玉佩，烨烨紫云裘。海上几千里，云间十二楼。
次孤岳主人韵
作者：舒頔
朝代：明
体裁：七言律诗

相逢偶似虎溪桥，借榻仙房卷十朝。无补但思辽海去，投閒安用小山招。吹嘘煖雨披红萼，撺掇春风上翠条。尘世浮云随变见，且容花鸟伴凄寥。
次朱克用万户韵
作者：舒頔
朝代：明
体裁：七言绝句

和风骀荡柳腰斜，茅屋溪边卖酒家。马首翩翻旗脚转，何如偏惹帽檐花。
次王和夫见寄
作者：舒頔
朝代：明
体裁：七言律诗

旌旗摇曳柳营前，邑赖元戎守禦坚。林薮漫如秦地日，山河依旧汉家天。刚风万里扫妖祲，甘雨四方清瘴烟。堪羡山中萃清致，醉歌人讶老诗仙。
次王和夫避世入都
作者：舒頔
朝代：明
体裁：古风

生平性放旷，处世常澹然。但恐学未至，读书究其玄。时经丧乱际，向慕心益坚。仰睇高飞鸿，翱翔入云烟。云何杂燕雀，下与鸡鹜连。避谤去城市，寻幽适林泉。枕流夜雨歇，坐石春风颠。徒抱心耿耿，复忧腹便便。王君我畏友，时寄五色鲜。神鬼泣老笔，风雪走长篇。文章古所贵，道义今谁传。将谓礼乐盛，遽罹干戈年。六经既扫地，一物安得全。籍甚右军裔，荣让诸郎先。依山更带水，问舍仍求田。花下鹿濯濯，云间鹤翩翩。情怀渺何许，风月浑无边。尊酒何时会，醉赓云锦笺。
次王和夫避世八都
作者：舒頔
朝代：明

生平性放旷，处世常澹然。但恐学未至，读书究其玄。时经丧乱际，向慕心益坚。仰睇高飞鸿，翱翔入云烟。云何杂燕雀，下与鸡鹜连。避谤去城市，寻幽适林泉。忱流夜雨歇，坐石春风颠。徒抱心耿耿，复忧腹便便。王君我畏友，时寄五色鲜。神鬼泣老笔，风云走长篇。文章古所贵，道义今谁传。将谓礼乐盛，遽罹干戈年。六经既扫地，一物安得全。藉甚右军裔，荣让诸郎先。依山更带水，问舍仍求田。花下鹿濯濯，云门鹤翩翩。情怀渺何许，风月浑无边。尊酒何时会，醉赓云锦笺。
次韵叶实夫西山园饮
作者：舒頔
朝代：明
体裁：七言律诗

西山苍翠谁家园，竹树绕屋何森然。置酒邀我坐林下，高歌握手行花前。偶然得句不在巧，相劝烂醉仍烹鲜。世事人情都莫问，百年过去知谁贤？
次韵叶实夫西山园饮
作者：舒頔
朝代：明

西山苍翠谁家园，竹树绕屋何森然。置酒邀我坐林下，高歌握手行花前。偶然得句不在巧，相欢烂醉仍烹鲜。世事人情都莫问，百年过去知谁贤。
水调歌头·时杨溪避兵
作者：舒頔
朝代：明
体裁：词

饱来石上卧，醉向水边吟。山灵不管闲事，容我尽登临。山外猿啼鹤唳，世上虎争狼斗，此地白云深。今古一抔土，天地亦何心。隔茅庐，尘万丈，不相侵。林泉自有佳处，石溜假鸣琴。汉室煌煌大业，唐代昭昭正绪，此理细推寻。高咏出山去，草木亦知音。
水龙吟
作者：舒頔
朝代：明
体裁：词

轻云阁雨还晴，苍黄又负端阳节。去年今日，大鄣深处，寸肠千结。好事无多，良辰难再，犹传遗孽。看连城澒洞，大家愁恼，这光景、何时歇。因想金陵佳丽，闹秦淮、龙舟称绝。牙樯锦缆，翠冠珠髻，画阑罗列。回首丘墟，满襟尘土，向人空说。且停杯，容我离骚细读，吊罗江月。
水龙吟 庆陈仲洪造家庆楼 此下原有折桂令二
作者：舒頔
朝代：明

人间何处无楼，算来积善应难得。操持一念，应乎万事，尽皆阴德。伯仲怡怡，亲朋济济，云仍蛰蛰。任才高王粲，兴同庚亮，谁敢与、元龙敌。珍重刘郎好事，好溪山、为君拈出。眼前标致，壁间图画，屏间松竹。春晚凭高，秋晴眺远，翠红如识。待他年，看取飞来五凤，记如椽笔。
水龙吟·庆陈仲洪造家庆楼
作者：舒頔
朝代：明
体裁：词

人间何处无楼，算来积善应难得。操持一念，应乎万事，尽皆阴德。伯仲怡怡，亲朋济济，云仍蛰蛰。任才高王粲，兴同庾亮，谁敢与、元龙敌。珍重刘郎好事，好溪山、为君拈出。眼前标致，壁间图画，屏间松竹。春晚凭高，秋晴眺远，翠红如识。待他年，看取飞来五凤，记如椽笔。
江南曲
作者：舒頔
朝代：明
体裁：乐府曲辞

庭院深沉日正长，绿窗红几绣鸳鸯。落花风起停针看，蝴蝶双双过粉墙。
江城子
作者：舒頔
朝代：明
体裁：词

戴郎昆仲太风流。翠娥愁。解貂裘。醉中摸索玉搔头。绣被揾香肌粉滑，云作帐，月为钩。茅庵权当小秦楼。意绸缪。话扬州。琼花骑鹤两悠悠。薄幸三生今老矣，无梦到，那温柔。
江城子
作者：舒頔
朝代：明
体裁：词

积雨陂塘五月秋。送还留。且停舟。听我骊驹，歌彻上庐州。无柰绿窗眉锁恨，情脉脉，思悠悠。同乡翻作异乡愁。善谋猷。尽优游。不见闾阎，谈笑觅封侯。勋业此时都莫问，书有便，寄来不。
沁园春
作者：舒頔
朝代：明
体裁：词

闲处如何，也堪吟诗，也堪弈棋。想白衣送酒，谁如元亮，白鹅换字，谁似羲之。濠上观鱼，云间呼鹤，此乐人间未易知。平生性喜，不为酒困，常带书痴。尽教步武天池。且赢得、闲身一会嬉。便朝登金马，何裨世教，暮趋玉殿，安救时危。赫赫功名，堂堂事业，不博先生这肚皮。休瞒我，任官高禄厚，也要些儿。
沁园春·多少闲情
作者：舒頔
朝代：明
体裁：词

多少闲情，桃源问蹊，柯山看棋。把杏花春雨，从头吟了，木犀秋月，开户邀之。气卷风云，眼空江海，万古从前我已知。君休笑，任陈抟假睡，豫让佯痴。风回太液清池，欲留住、东皇共笑嬉。想乾坤浩浩，谁曾整顿，干戈扰扰，孰问安危。笼络人才，登崇禄秩，赤箭青芝败鼓皮。都休问，看营巢燕子，哺乳莺儿。
泥
作者：舒頔
朝代：明
体裁：七言律诗

九陌香尘湿不飞，融融随步袭荆扉。玉骢行疾溅春雨，紫燕衔迟带夕晖。蚓窍吐淤黏屐齿，凤书封渍污朝衣。夜来满地沾飞絮，指点行人石径归。
泾川道中
作者：舒頔
朝代：明
体裁：七言律诗

青山雨后白云生，云气参差草树清。明月出山云弄影，清风吹水树含声。人家屋角惊厖吠，官路桥头去马鸣。天下之间吾亦客，还将老眼望升平。
清明
作者：舒頔
朝代：明
体裁：七言律诗

涳濛细雨湿松楸，乱后人家哭未休。几处烧钱飞蛱蝶，三丫无主祭骷髅。精魂作祟狂魂语，新鬼衔冤旧鬼愁。可是禁烟兵燹际，荒城寥落水东流。
满江红
作者：舒頔
朝代：明
体裁：词

天也多情，巧幻出、天河寒水。多态度、悠悠扬扬，轻黏窗纸。万里岂无祥瑞应，四方已在饥寒里。把溪山、好处纵模糊，须臾耳。江海阔，风尘起。狐兔狡，鹰鹯耻。假蛮夷威柄，侵渔而已。诸老忠良皆柱石，九重仁圣真天子。待明朝、晴霁看青山，清如洗。
独步
作者：舒頔
朝代：明
体裁：五言律诗

独步谁为侣，溪边有白云。情亲鸥共狎，机动鹿分群。细草沿厓出，幽花隔岸闻。归鸦背秋色，飞过夕阳林。
由绩坑出乳溪闻鹃
作者：舒頔
朝代：明
体裁：七言绝句

细草幽花二月天，煖风晴日弄春妍。村孤路僻行人少，忽听深林叫杜鹃。
白土岭
作者：舒頔
朝代：明
体裁：五言律诗

野水孤城迥，风云浪积沙。一方龙虎国，六代帝王家。玉树歌仍在，新亭恨转加。凝情正寥落，渔唱答边笳。
白槿花
作者：舒頔
朝代：明
体裁：古风

素质不自媚，开花向秋前。澹然超群芳，不与春争妍。凉夜弄清影，缟衣照婵娟。佳人分寂寞，零落祇自怜。鲜鲜碧云树，皎皎万玉悬。朝开暮还落，物理乃自然。嗤彼壅肿木，徒尔全天年。
白槿花
作者：舒頔
朝代：明

素质不自媚，开花向秋前。澹然超群芳，不与春争妍。凉夜弄清影，缟衣照婵娟。佳人分寂莫，零落只自怜。鲜鲜碧云树，皎皎万玉悬。朝开暮还落，物理乃自然。嗤彼壅肿木，徒尔全天年。
百牛图歌
作者：舒頔
朝代：明
体裁：古风

繄谁画此百牛图？绢素淋漓悬雨壁。摩挲细认角头奇，无乃戴嵩留宦墨。牧童骑策过前村，春树阴阴春草碧。云收雾敛山花明，远近巅崖翠光湿。平湖断岸水浅深，皱縠粼粼如展席。犊眠草间牛不乳，饥齧青刍砺苍石。或饮或浴云满身，物我相忘祇自得。横斜体态百头殊，牧竖笼雏戏阡陌。有时背上颠倒骑，细雨斜阳横短笛。时平放尔桃林中，布谷催耕苦相迫。呜呼比年兵革弥天下，千畦万陇生荆棘。只今农父把锄梨，处处开耕皆尔力。斗米三钱户不扃，四海苍生无菜色。
看书
作者：舒頔
朝代：明
体裁：古风

一日不看书，此心若有失。看书心未已，细字费目力。六经皆糟粕，中有味如蜜。古来圣与贤，孜孜复汲汲。流传百世下，相见不相识。今人不如古，古人岂今日。时还看我书，抚卷三叹息。
秋风行
作者：舒頔
朝代：明
体裁：古风

凉风起空阔，即渐吹寒声。路远衣裳单，良人久从征。妾身廑机杼，唯恐衣未成。短裁便鞍马，密缝忧远行。夫君昔辞家，王事迫期程。守边十馀载，杀气犹峥嵘。君以身徇国，妾亦死誓盟。志同心不改，庶保身后名。
立春
作者：舒頔
朝代：明

三阳肇开泰，一气回新和。百卉已萌茁，光风扇晴波。田畴入锄犁，城郭仍干戈。而我抱郁郁，居焉万山阿。忘言今古事，扣角时悲歌。治乱关气化，世情今如何。悠然出山去，天阔浮云多。
立春
作者：舒頔
朝代：明
体裁：古风

三阳肇开泰，一气回新和。百卉已萌茁，光风扇晴波。田畴入锄犁，城郭仍干戈。而我抱郁郁，居焉万山阿。忘言今古事，扣角时悲歌。治乱关气化，世情今如何？悠然出山去，天阔浮云多。
竹溪书室图为黄克文题
作者：舒頔
朝代：明
体裁：古风

清溪溪上竹无数，爱竹移家竹林住。阶前老竹铿玉声，秋夜读书沾竹露。书声绕屋杂竹声，竹色侵书助书趣。竹根个个长龙孙，竹上鸾凰亦来聚。有时携琴倍竹弹，两袖清阴分竹翠。云梢月干竹弄影，杖竹寻诗过桥去。平生性癖亦爱竹，不问主人造竹所。君不见一筇投陂忽变化，万卷幡胸胜插架。
织妇吟三首次知县许由衷
作者：舒頔
朝代：明

妾家住西湖，家贫守清素。年方二十初，学织常恐暮。父母生我时，不识当门户。夫君良家子，安肯受辛苦。机织不畏多，但畏官府促。去年布未输，今年粮未足。阿姑八旬馀，缩首檐下曝。君戍忧边庭，妾心念机轴。乱丝入手中，上机十数匹。细花间鸾凰，精巧俗莫测。朝餐釜底焦，下尽雪下滴。君心自明月，愿照尘苦力。
织妇吟三首次知县许由衷·其一
作者：舒頔
朝代：明
体裁：古风

妾家住西湖，家贫守清素。年方二十初，学织常恐暮。父母生我时，不识当门户。夫君良家子，安肯受辛苦。
织妇吟三首次知县许由衷·其三
作者：舒頔
朝代：明
体裁：古风

乱丝入手中，上机十数匹。细花间鸾凰，精巧俗莫测。朝餐釜底焦，下尽雪下滴。君心自明月，愿照尘苦力。
织妇吟三首次知县许由衷·其二
作者：舒頔
朝代：明
体裁：古风

机织不畏多，但畏官府促。去年布未输，今年粮未足。阿姑八旬馀，缩首檐下曝。君戍忧边庭，妾心念机轴。
络纬吟
作者：舒頔
朝代：明
体裁：古风

夕露凄以清，凉飙飒然至。篱根断续声，长茧缲络纬。双股依草荄，两翼鼓元气。月明更漏迟，似诉无限意。微物尚知时，叹彼非物类。我怀素潇洒，闻汝澹忘虑。
维扬十咏 其一 明月楼
作者：舒頔
朝代：明
体裁：七言绝句

昔年明月照盈盈，今日楼空月自明。银甲锦筝歌舞地，寒鸦落月澹孤城。
维扬十咏 其三 嘉会楼
作者：舒頔
朝代：明
体裁：七言绝句

壮年登览醉歌日，况是太平全盛时。燕子衔将春色去，画阑宽处树旌旗。
维扬十咏 其二 皆春楼
作者：舒頔
朝代：明
体裁：七言绝句

楼前景物逐时新，楼上笙歌日日春。华丽已随时节换，东风吹恨柳眉颦。
维扬十咏 其五 蕃釐观
作者：舒頔
朝代：明
体裁：七言绝句

天上奇花玉色浮，祇留一种在扬州。如今后土无根蒂，蜂蝶纷纷各自愁。
维扬十咏 其六 太平桥
作者：舒頔
朝代：明
体裁：七言绝句

青楼翠幕舞纤腰，金屋银屏贮阿娇。二十年前豪侠客，相逢犹是说前朝。
维扬十咏 其四 平山堂
作者：舒頔
朝代：明
体裁：诗

平山山上构高堂，堂下青芜接大荒。堂废山空人不见，冷云秋草卧横冈。
维扬十咏·明月楼
作者：舒頔
朝代：明

昔年明月照盈盈，今日楼空月自明。银甲锦筝歌舞地，寒鸦落月澹孤城。楼前景物逐时新，楼上笙歌日日春。华丽已随时节换，东风吹恨柳眉颦。壮年登览醉歌日，况是太平全盛时。燕子衔将春色去，画阑宽处树旌旗。平山山上构高堂，堂下青芜接大荒。堂废山空人不见，冷云秋草卧横冈。天上奇花玉色浮，祇留一种在扬州。如今后土无根蒂，蜂蝶纷纷各自愁。青楼翠幕舞纤腰，金屋银屏贮阿娇。二十年前豪侠客，相逢犹是说前朝。
缫丝叹
作者：舒頔
朝代：明
体裁：古风

东家缫丝如蜡黄，西家缫丝白如霜。黄白丝，出蚕口，长短缫，出妇手。大姑停车愁解官，小姑剥茧愁冬寒。向来苦留二月卖，去年宿债今未还。手足皲瘃事亦小，官府鞭笞何日了。吏胥夜打门，稚耋生烦恼。君不见江南人家种麻胜种田，腊月忍冻衣无边，却过庐州换木绵。
缲丝行
作者：舒頔
朝代：明
体裁：古风

小麦褪绿大麦黄，吴姬踏车缲茧香。筅铛入沸高下忙，雪雹万斛浮潇湘。千丝万缕雪光炯，五色期补帝舜裳。县吏夜打户，租税无可措。犹豫欲输官，又恐奉上误。踌蹰展转无奈何，东方渐明事更多。
胡子坑
作者：舒頔
朝代：明

两仪未判眹不平，巨凸突兀潜幽灵。毓秀朵奇挺峭拔，攒峰列壑争伶俜。枯槎著藓半身碧，老石迸土千螺青。天净森铓列画戟，云开大鄣横青屏。临深架木侧足度，飞瀑洒面洗耳听。已有仙人浴丹室，宁无烈士摩厓铭。玄猿不惊籁寂寂，白鹤下舞花冥冥。便欲临风蜕凡骨，来兹绝粒餐仙苓。尚闻好事薙荒秽，直上绝顶峨新亭。茗椀先春煮碧涧，蓬窗酿腊酾银瓶。素衣何必待三聘，白首尚可穷一经。空谷时闻尚书履，疏林夜仰处士星。时乖狼虎集妖孽，地阔魑魅行真形。避世何烦慕清致，忧时且复逃膻腥。鄙哉时俗自污浊，喜甚涧谷长清泠。祇恐愚公易轻徙，玉皇敕命守六丁。
胡子坑
作者：舒頔
朝代：明
体裁：古风

两仪未判眹不平，巨凸突兀潜幽灵。毓秀朵奇挺峭拔，攒峰列壑争伶俜。枯槎著藓半身碧，老石迸土千螺青。天净森铓列画戟，云开大鄣横青屏。临深架木侧足度，飞瀑洒面洗耳听。已有仙人浴丹室，宁无烈士摩厓铭。玄猿不惊籁寂寂，白鹤下舞花冥冥。便欲临风蜕凡骨，来兹绝粒餐仙苓。尚闻好事薙荒秽，直上绝顶峨新亭。茗碗先春煮碧涧，蓬窗酿腊酾银瓶。素衣何必待三聘，白首尚可穷一经。空谷时闻尚书履，疏林夜仰处士星。时乖狼虎集妖孽，地阔魑魅行真形。避世何烦慕清致，忧时且复逃膻腥。鄙哉时俗自污浊，喜甚涧谷长清泠。祇恐愚公易轻徙，玉皇敕命守六丁。
胡子坑（属大鄣）
作者：舒頔
朝代：明

两仪未判眹不平，巨凸突兀潜幽灵。毓秀朵奇挺峭拔，攒峰列壑争伶俜。枯槎著藓半身碧，老石迸土千螺青。天净森铓列画戟，云开大嶂横青屏。临深架木侧足度，飞瀑洒面洗耳听。已有仙人浴丹室，宁无烈士磨厓铭。玄猿不惊籁寂寂，白鹤下舞花冥冥。便欲临风蜕凡骨，来兹绝粒餐仙苓。尚闻好事薙荒秽，直上绝顶峨新亭。茗碗先春煮碧涧，蓬窗酿腊酾银瓶。素衣何必待三聘，白首尚可穷一经。空谷时闻尚书履，疏林夜仰处士星。时乖狼虎集妖孽，地阔魑魅行真形。避世何烦慕清致，忧时且复逃膻腥。鄙哉时俗自污浊，喜甚涧谷长清泠。秖恐愚公易轻徙，玉皇敕命守六丁。
自叹
作者：舒頔
朝代：明
体裁：七言律诗

半纸虚名屡失机，六年憔悴北山薇。云霄路近行囊涩，湖海尘扬故旧稀。官冷位卑思补报，禄高责重慕轻肥。闭门风雨春多少？鸣雁雍雍又北归。
至泰州书徐千户壁二首
作者：舒頔
朝代：明

海天无际接扶桑，此地曾经几战场。怨恨不随流水去，空阶夜雨泣寒螀。图书整整堆蓬荜，剑戟森森拥柳营。留客茶瓜话平昔，随缘妆点泰州城。
至泰州书徐千户壁二首·其一
作者：舒頔
朝代：明
体裁：七言绝句

海天无际接扶桑，此地曾经几战场。怨恨不随流水去，空阶夜雨泣寒螀。
至泰州书徐千户壁二首·其二
作者：舒頔
朝代：明
体裁：七言绝句

图书整整堆蓬荜，剑戟森森拥柳营。留客茶瓜话平昔，随缘妆点泰州城。
茅冈铺阻雨
作者：舒頔
朝代：明
体裁：五言律诗

岩谷幽栖士，江湖懒散身。思乡荆楚客，忧国杜陵人。年老常防病，时乖不厌贫。滔滔浸平陆，何处是通津。
落梅歌
作者：舒頔
朝代：明
体裁：古风

一枝两枝横水滨，千片万片飞早春。残香满地铺白茵，贪结青子枝头新。含章檐下肌理匀，春梦未醒香醪醇。君王宠爱恩情真，何况点缀额与唇。托根岩谷遭时屯，莓苔剥落洇红尘。碧玉柯干供樵薪，更复扰扰来棘矜。畴昔开伴粉署宾，东风轻点泓池银。归来天上迹已陈，心肠铁石见无因。惜花长叹花下巡，见仁顿觉添酸辛。角声吹月双眉颦，不知谁是调美人？
虞美人
作者：舒頔
朝代：明
体裁：词

纷纷儿女看灯去。千点摇红树。翠鳌山倚紫云堆。记得年时，老子也曾来。硫硝结缚通仙技。光焰千般异。今年老子懒来看。手弄梅花，和月倚阑干。
蜀水道中
作者：舒頔
朝代：明
体裁：七言律诗

迢递春山春日迟，老天无事使人悲。时危汉苑花含笑，风急隋堤柳蹙眉。村落无烟几千里，麦麻何处两三岐。年来无限伤春意，独倚长松听子规。
蝶恋花·送胡一之上襄阳
作者：舒頔
朝代：明
体裁：词

钟阜相催何汲汲。猿鹤休惊，却上襄阳驿。袖拂岘山碑藓碧。凄凉泪眼今犹昔。勋业正须年少日。楚雨湘云，囊锦都收拾。只恐绿闺春寂寂。孤鸾背月鲛绡湿。
蝶恋花·送胡一之上襄阳
作者：舒頔
朝代：明

锺阜相催何汲汲。猿鹤休惊，却上襄阳驿。袖拂岘山碑藓碧。凄凉泪眼今犹昔。勋业正须年少日。楚雨湘云，囊锦都收拾。只恐绿闺春寂寂。
西湖曲
作者：舒頔
朝代：明
体裁：古风

侬家生长西湖住，画舫红窗日来去。不识干戈战四夷，良辰歌舞酣朝暮。越王怀愤攻城来，士卒失守城门开。娇容如花惜不得，一旦零落同蒿莱。百年气运如过电，头白眼昏那忍见。商山路杳云雾深，桃源不假渔郎便。钱王宫阙草树荒，景灵台榭风雨凉。孤山梅花幸无恙，父老含悲辞故乡。
许子仁相招山中叙话
作者：舒頔
朝代：明
体裁：古风

许君邀我来山中，我来但见堂户空。主人送客过溪去，风吹两岸花濛濛。屋后万叠金芙蓉，紫气夜吐仙人宫。涧泉流香过白鹿，林木挂雨拖青虹。羡君筑室读其下，迢遥不与世俗通。一声黄鸟破幽梦，四顾空牖俱玲珑。我爱此地无暑气，重来饱饭谈仙踪。
许子仁相招山中叙话
作者：舒頔
朝代：明

许子邀我来山中，我来但见堂户空。主人送客过溪去，风吹两岸花蒙蒙。屋后万叠金芙蓉，紫气夜吐仙人宫。涧泉流香过白鹿，林木挂雨拖青虹。羡君筑室读其下，超遥不与世俗通。一声黄鸟破幽梦，四顾空牖俱玲珑。我爱此地无暑气，重来饱饭谈仙踪。
谒金门
作者：舒頔
朝代：明
体裁：词

人磊落。移赞高邮蓉幕。采笔生春和气作。军民同此乐。休说边陲萧索。米白鱼肥如昨。别后情怀何处托。寒光倚山阁。
贺新郎
作者：舒頔
朝代：明
体裁：词

绣隐芙蓉褥。更屏间、双双孔雀，间金盘绿。鹤别鸾离深闺悄，帐冷梅花夜独。空梦绕、巫山千矗。雨意云情，红颜霜鬓，合欢再把鸾胶续。事谐矣，意方足。洞房春暖人如玉。怕的是、鸡声递晓，无情催促。笑拂菱花相依照，取次画成眉曲。伊也道、临邛何辱。吉叶熊罴应入梦，看这番、桂子纷追逐。为君喜，醉红烛。
赋诗
作者：舒頔
朝代：明
体裁：古风

一日不作诗，此心成渴想。非关贱性癖，只为薄技痒。六义起商周，汉魏相效仿。下迨唐宋间，声韵迭清响。于焉观治乱，岂直事标榜。穷幽与旷达，俱属浩气养。□当搜神奇，后世知音赏。
赠孔希文归浙
作者：舒頔
朝代：明
体裁：七言律诗

我愧为儒事笔田，君来枉顾辱佳篇。半生腾踏江湖日，孤馆萧条风雨天。青眼故人能有几，白头词客更谁怜。江东游遍浙西去，风搅芦花月满船。
过大石门
作者：舒頔
朝代：明
体裁：七言律诗

一溪流水漾晴沙，行出孤村月未斜。在世由来都是客，此身何必更寻家。向人报喜枝头鹊，与众争嫌屋角鸦。眼底休论凶吉事，且看田叟种桑麻。
过牛伏岭
作者：舒頔
朝代：明
体裁：古风

牛伏岭高高且远，崎岖羊肠路百转。仲冬跋涉汗流浆，每叹时危历艰险。阴厓惨惨生悲风，极目四顾山巃嵷。人生能著几两屐，踪迹不异无根蓬。我家居山南，别业寄山北。群凶势纵横，往返苦行役。山中天气温如春，绝壁遥见梅花新。梅花年年见春色，不见多少行路人。
过牛伏岭
作者：舒頔
朝代：明

牛伏岭高高且远，崎岖羊肠路百转。仲冬跋涉汗流浆，每叹时危历艰险。阴厓惨惨生悲风，极目四顾山巃嵸。人生能着几两屐，踪迹不异无根蓬。我家居山南，别业寄山北。群凶势纵横，往返苦行役。山中天气温如春，绝壁遥见梅花新。梅花年年见春色，不见多少行路人。
送何子舟征官秩满
作者：舒頔
朝代：明
体裁：古风

友朋情若何，最苦是离别。亲爱不忍舍，临岐语呜咽。宦游南北州，江海多隔越。为官不必高，饮酒不必冽。宽厚长者心，刚强见中辍。所以甘棠阴，千载称召伯。
送苹乡丘克明
作者：舒頔
朝代：明
体裁：古风

杨柳矶，燕子飞，江西倦客江东归。芦芽出水鳜鱼肥，君今归去是耶非？闻君疾，未相识，漫浪赠言恐无益。新丰斗酒何日逢，人生意气无南北。喜津津，去宜春，莺花满路娱归人。君不见都门冠盖都忧恼，挂杖故园风日好。
适耕堂为吴琴汪寿甫扁而赋之
作者：舒頔
朝代：明
体裁：古风

萌坑岭下吴琴村，中有汪氏居其源。威烈遗风千载间，积善好礼枝叶蕃。衣冠济楚信行惇，筑室亢燥依山根。适耕大篆楣扁存，挂经扶耒穷朝昏。以适为乐遗子孙，浮云富贵安足论。荒烟衰草金谷园，云关雾谷截来辕，烟蓑雨笠远市喧。肯堂有子班篪埙，山川瑞气藏浑沦。文光五采朝吐吞，月明清夜啼黄猿。不羡变化南溟鲲，不贪爵禄何负恩。春兰秋菊芬幽轩，客至谈笑开清尊。任彼轻薄手覆翻，退处宁学羝触籓。女及笄嫁男已婚，俯仰无愧乾与坤。醉眠老腹摩朝暾，至乐百世垂后昆。
适耕堂（周禹锡云：“极昌黎。”）
作者：舒頔
朝代：明

芙蓉岭下中平村，中有祝氏居其源。文公外家道义门，积善好礼枝叶蕃。衣冠济楚信行惇，筑室亢燥依山根。摐耕大篆楣扁存，挂经扶耒穷朝昏。以摐为乐遗子孙，浮云富贵安足论。荒烟衰草金谷园，云关雾谷截来辕。烟蓑雨笠远市喧，肯堂有子班篪埙。山川瑞气藏浑沦，文光五采朝吐吞。月明清夜啼黄猿，不羡变化南溟鲲，不贪爵禄何负恩。春兰秋鞠芬幽轩，客至谈笑开清尊。任彼轻薄手覆翻，退处宁学羝触藩。女及笄嫁男已婚，俯仰无愧乾与坤。醉眠老腹摩朝暾，至乐百世垂后昆。
酹江月
作者：舒頔
朝代：明
体裁：词

三槐氏胄，早荣升大府，展施才调。应欲濡须兵革后，几度愁纡怀抱。剪烛寒更，催科春晚，诸事安排了。簿书丛里，辛勤说与谁道。遥想淝水西边，三贤堂古，孝肃名偏好。为我瓣香先致敬，耿耿寸心相照。赞画侯藩，趋承相府，指日登枢要。不堪离别，一尊聊为倾倒。
酹江月
作者：舒頔
朝代：明
体裁：词

人生交谊，笃金兰气味，不堪离别。绿水红莲声价旧，又向高邮施设。幕底清风，楼前明月，此意凭谁说。美哉鱼米，此行足可怡悦。闻道细柳营中，三军整肃，训练真奇绝。赞画公余闲拭目，午夜剑光明灭。料想明年，荣膺薇省，高步登天阁。片云相隔，人来应问华发。
采石
作者：舒頔
朝代：明
体裁：七言绝句

江声似欲欺文士，月色曾经照锦袍。八百仙人骑白鹤，紫箫吹彻碧云高。
野兴
作者：舒頔
朝代：明
体裁：五言律诗

日落山逾碧，霞明水透红。物华杂乱际，人事寂寥中。园枣经时熟，田禾失岁丰。悲哉秋渐老，天阔叫征鸿。
金陵怀古
作者：舒頔
朝代：明
体裁：七言律诗

六代繁华古又今，钟山王气拂云岑。玉骢声断乌台寂，赤帜阴移画省深。月照觚棱风淅淅，霜清甬道夜沉沉。白头元是观光客，手弄梅花感慨吟。
金陵怀古
作者：舒頔
朝代：明
体裁：七言绝句

龙蟠虎踞石头城，今古英雄几战争。遗恨六朝何处是？江声犹抱不平鸣。
閒步
作者：舒頔
朝代：明
体裁：古风

和风漾晴云，约我散芒屩。步出东南郊，晴景欣有托。□鸟鸣嘤嘤，幽花澹漠漠。平生江海交，乱后半沦落。惟馀白发翁，林下甘寂寞。眼前儿与孙，懒惰不好学。缅怀栗里人，取醉聊自乐。
闻钟岭
作者：舒頔
朝代：明
体裁：五言律诗

春雨闻钟岭，乱山啼杜鹃。因思乱离日，复见太平年。步月栖岩穴，凌霜度岭巅。古松曾识我，深省复潸然。
雨
作者：舒頔
朝代：明
体裁：古风

黑云压天殷其雷，白雨如注西南来。于时我方高枕卧，池上菡萏花初开。从渠雷昏与雾暗，推起篷窗时一看。顷刻阴霾尽扫除，幸免冲堤及破岸。天风不来如镜平，一轮明月海底生。
雨中呈丰彦辉
作者：舒頔
朝代：明
体裁：七言律诗

十年塞北干戈扰，二月江南雨雪深。时异世情难逆料，天寒老客不能禁。江山明秀动归兴，花柳横陈惊壮心。休上贾生流涕策，且赓梁父《白头吟》。
雨中适兴
作者：舒頔
朝代：明
体裁：五言律诗

天阔云横野，春深水绕村。折花攒粉蝶，投果唤青猿。润物丝丝雨，伤春片片云。时危朋友少，终日掩衡门。
雨窗偶成
作者：舒頔
朝代：明
体裁：七言律诗

雨压中天云雾低，华阳阁外草萋萋。江湘梦远红尘隔，阊阖门高紫气齐。红拂杏花沾翠帽，绿拖杨柳忆金闺。故人腾踏云霄上，何日相从信马蹄。
题山中所有
作者：舒頔
朝代：明
体裁：七言律诗

石芥藓麻紫蕨薇，破头巾骨山栀垂。火流金铄锦袄子，霜降木落玉面狸。猪耳蕈供黄粟饭，猫头笋煮红豆糜。泉声鸟语和音乐，山翁乐处无人知。
题水墨蒲萄
作者：舒頔
朝代：明
体裁：七言绝句

老龙腾渊云气湿，万斛骊珠夜光泣。秋风吹满西凉州，酿就清香浮玉液。
题海宁吴筠轩山水窠木卷
作者：舒頔
朝代：明
体裁：古风

世间名士多爱竹，为爱扶疏伴幽独。虚心直节傲雪霜，尽日相看看不足。松萝山下延陵裔，自号筠轩咏淇澳。明窗净几泚霜毫，煖日晴风弄苍玉。有时乘兴写山水，复貌时人真面目。一丘一壑胸次奇，万貌万形心匠蓄。潇潇洒洒声秋轩，瑟瑟琅琅撼昏屋。我家昔寓湘江滨，此君与我情最亲。别来廿载世离乱，踪迹萍梗无音尘。适与筠轩偶相见，一笑袖拂松萝昏。怡然赠我一幅画，沧江万顷波粼粼。远岫云开虎啸月，疏林霜落鸿来宾。抱琴疑是林和靖，谷口又类郑子真。扁舟荡漾空阔际，芦花两岸纷缤缤。感子高情写幽趣，世无管鲍行踆踆。明朝渔翁约我度溪曲，彷佛又似桃源人。
题清湘秋景二首·其一
作者：舒頔
朝代：明
体裁：七言绝句

木落三湘雨后天，细泉飞瀑挂晴川。疏篁影里箫声过，借问谁家上水船？
题清湘秋景二首·其二
作者：舒頔
朝代：明
体裁：六言诗

日暮九疑矗矗，清湘万竹修修。不管掀天风浪，孤鸾引凤船头。
风入松
作者：舒頔
朝代：明
体裁：词

故人情况近如何。应被酒消磨。醉来笑倚娉婷卧，伤心处、暗揾香罗。肱曲红生玉笋，鬓偏翠卷新荷。薰风枕簟届时和。着我醉□歌。襄阳旧事今安在，风流客、屈指无多。休说玉堂金马，争如雨笠烟蓑。
风入松·雨后偶成
作者：舒頔
朝代：明
体裁：词

纱厨过雨晚凉生。枕簟不胜清。冰肌玉骨元无汗，香风回，深院语流莺。翠幌光摇绛蜡，画堂暖泻银瓶。玉筝牙板接新声。云髻宝钗横。银丝脍细江鳐脆，扬州月，照我醉吹笙。旧事十年犹记，壮怀此日堪惊。
水仙花
作者：船窗
朝代：明

如闻交佩响，疑是洛妃来。朔风欺罗袖，朝霜滋玉台。
七月既望玉山草堂分韵得爽字
作者：良琦
朝代：明
体裁：古风

草堂凉夜延清赏，石径枫林秋飒爽。邻屋不同南北院，稻畦直似东西瀼。弹琴石上风生衣，载酒船来月荡桨。青山自与白云期，莫遣移文谢来往。
冬日罗居仁见过娄东寓所
作者：良琦
朝代：明

晖晖寒日照霜筠，晨起开门见故人。双鬓已斑粗觉老，一官初满尚然贫。船中书籍教儿读，箧里诗篇得意新。且尽茅堂一樽酒，梅花柳眼不胜春。
冬日罗居仁见过娄东寓舍
作者：良琦
朝代：明
体裁：七言律诗

晖晖寒日照霜筠，晨起开门见故人。双鬓已斑真觉老，一官初满尚然贫。船中书籍教儿读，筐里诗篇得意新。且尽茅堂一尊酒，梅花柳眼不胜春。
冬日过练川黄东溪隐居
作者：良琦
朝代：明
体裁：七言律诗

岁晚来寻黄处士，小艇晓入东溪云。水生柳下鹅鸭喜，日出沙头鸥鹭分。枸杞子香浮茗碗，枇杷花气杂炉熏。却怜清会难频得，明日南江又忆君。
冬日过练川黄东溪隐居
作者：良琦
朝代：明

岁晚来寻黄处士，小艇晓入东溪云。水生柳下鹅鸭喜，日出沙头鸥鹭分。枸杞子香浮茗碗，枇杷花气杂炉薰。却怜清会难频得，明日南江又忆君。
口占
作者：良琦
朝代：明
体裁：七言绝句

柳阴新月上银盘，入座清辉落酒寒。莫把閒情听络纬，露华已湿玉阑干。
吴水西袁子英憩余寓所有怀玉山匡山云台以端字为韵
作者：良琦
朝代：明
体裁：五言排律

兰若清溪曲，苔蹊宿雨乾。闭门书自展，扣竹客相看。莲社容沽酒，松房可挂冠。风流成雅会，慷慨失幽欢。日落江声急，山空玉气寒。桃源人已去，柳径菊初残。簪盍宾朋集，田收秫米宽。郑庄元好客，陶令独辞官。诗意迂辛好，才追短李难。交游敦道义，出处共盘桓。昨日山行乐，连朝兴未阑。孙登啸绝响，灵运屐宁刓。眺远欣情豁，临深怯股酸。石奇祥凤舞，池碧老蛟蟠。曲磴与频憩，苍崖向欲刊。披烟行荦确，拂雪到㠝岏。岩橘黄登俎，畦菘绿在盘。空迂长者辙，真具腐儒餐。聚合惊云散，睽离见月团。鹿鸣还自咏，流水不成弹。鸿雁啼荒浦，凫鸥落暮滩。冲襟聊一写，搔首睇云端。
和西湖竹枝词
作者：良琦
朝代：明
体裁：词

西湖游子那得愁，美人日日狎春游。为人歌舞劝人酒，不信春风能白头。
夏夜山中
作者：良琦
朝代：明
体裁：古风

山空素月出，天净凉雨住。群蝉鸣已息，灵籁稍微度。笕竹咽远水，邻灯映深树。念兹栖栖者，何由了玄悟。
夏日招张师圣文学
作者：良琦
朝代：明

初夏稍清畅，山茨景弥新。桐花落井干，鸟语喜归人。苔石当坐卧，松枝堪挂巾。高士一来此，忘言道愈真。云深岩寺古，复此凉雨积。树密听猿啼，苔深断人迹。观理闲虑遣，怀君苦情役。觞酒对幽花，徘徊候山屐。
夏日招张师圣文学·其一
作者：良琦
朝代：明
体裁：古风

初夏稍清畅，山茨景弥新。桐花落井干，鸟语喜归人。苔石当坐卧，松枝堪挂巾。高士一来此，忘言道愈真。
夏日招张师圣文学·其二
作者：良琦
朝代：明
体裁：古风

云深岩寺古，复此凉雨积。树密听猿啼，苔深断人迹。观理闲虑遣，怀君苦情役。觞酒对幽花，徘徊候山屐。
夜坐
作者：良琦
朝代：明
体裁：古风

雨入寒竹响，风吹枯桑疾。微灯照孤坐，馀香綍清室。念敛尘虑泯，神明定光出。同体不同知，兹理一何密。
娄江西门夜泊明日将归省有怀吴水西
作者：良琦
朝代：明
体裁：五言律诗

良夜维舟次，题诗最忆君。微钟花外度，清笛月中闻。灯报庭闱喜，杯从故旧分。西城驻马日，还与入山云。
岁暮有怀玉山兼柬彦成子英
作者：良琦
朝代：明
体裁：五言排律

城府一会面，尘埃各满襟。悤悤官寺饭，草草市楼斟。归棹随沙月，飞帆拂渚禽。妓妆红照水，仙侣玉为林。宅近梅花早，溪清竹叶深。佳儿候门喜，好客向筵临。閤暖帘围绣，香温鼎错金。酥杯春酒味，锦瑟夜弦音。贺老狂犹在，袁安瘦不禁。文章会社友，园墅忆君心。池隔茅亭静，山当雪洞深。想听松子落，应念野僧寻。世态今轻薄，江湖有陆沈。卷阿谁复赋，招饮且高吟。时见祅氛息，年催雨雪侵。新诗肯相慰，把玩比璆琳。
招复见心书记
作者：良琦
朝代：明
体裁：五言排律

坐对芭蕉树，题诗忆豫章。高秋居石室，落日卧藤床。衣薄云霞湿，心清草木凉。亮公名不忝，远老约难忘。柏子香烟细，莲花漏刻长。了知无罪忏，底为有身忙。苔色青当槛，桐阴绿覆冈。能来一谈笑，共待月流光。
春夜宿海雪寺
作者：良琦
朝代：明
体裁：古风

喧静同一致，大隐即山居。乃知道者流，所止恒晏如。煌煌旧吴会，郁郁高人庐。山阁花雾暝，池馆绿阴初。复此良夜月，禅影流碧疏。素友惬清会，境寂钟磬馀。离坐忘言笑，超然悟玄虚。不卧如有愧，尘路何驰驱。
春日与郯九成过玉山顾君张乐置酒既醉作诗以道其事
作者：良琦
朝代：明
体裁：七言律诗

玉山窈窕集琼筵，手拨鹍鸡十二弦。巢树老僧狂破戒，散花天女醉谈禅。鹅儿色重酴醾酒，桂叶香深翡翠烟。最爱碧桃歌扇静，长瓶自煮白云泉。
春日寄柬赵仲光沈自诚二友
作者：良琦
朝代：明
体裁：七言律诗

二月湖州动客心，青山粉堞带春阴。溪溪渔屋桃花静，面面歌楼柳色深。西府门闲鸥自到，东林酒熟客谁斟。风流二妙如相问，为道清吟瘦不禁。
春日有怀郯九成
作者：良琦
朝代：明
体裁：五言律诗

春雨昼连夕，闲愁鬓欲苍。莺声在官柳，草色映书床。每念庭闱远，仍怜简帙荒。却思摩诘室，清坐只焚香。
春草池绿波亭
作者：良琦
朝代：明
体裁：七言律诗

桃溪绿水接深池，芳草如云护石矶。色映湘帘春雨细，波明画舫夕阳微。最怜才子新成句，因忆王孙久未归。况有高亭更萧爽，日长留客看清晖。
月浦道中
作者：良琦
朝代：明
体裁：五言律诗

江似三巴曲，星随独树斜。客行犹转柁，秋尽尚迷家。白涨寒沙雾，红生曙海霞。故人惊会面，老大惜年华。
柳塘春小集以柳塘春水漫分韵得塘字
作者：良琦
朝代：明
体裁：七言排律

乱后山人两鬓苍，云山百里久相望。孤舟江水夜乘兴，流水桃花春满庄。谈笑便须相抵掌，清幽何所共持觞。芙蓉芳渚双溪转，杨柳飞轩万树长。阴拂绮筵宾正集，花吹玉斝酒偏香。仓庚得友间关好，翡翠窥鱼取次翔。世上风尘方澒洞，山中日月且徜徉。辋川别业声闻似，栗里閒居志趣强。君向此时真遁迹，我惭明日过横塘。
次韵答见心和尚
作者：良琦
朝代：明
体裁：七言律诗

龙门茅屋涧之隈，乱后山花只自开。数片白云同散去，十年金锡不归来。月明老鹤啼春涧，日落饥乌集古台。岁晚相期仍结社，西湖剩觅白莲栽。
玉山亭馆以荷净纳凉时为韵得时字
作者：良琦
朝代：明
体裁：七言绝句

雨浥荷花香满池，水涵楼阁影参差。旧游忽忆西湖梦，第一桥头看月时。
碧梧翠竹堂·其一
作者：良琦
朝代：明
体裁：古风

碧梧翠竹之高堂，乃在玉山西石冈。浓阴昼护白日静，翠气夜含清秋凉。堂中美人双鸣珰，不独痴绝能文章。北海李生共放旷，东林惠远同徜徉。张骞乘槎下银潢，奉诏远降天妃香。帷中灵风神欲语，坛上五色星垂光。舟回鲸涛溯长江，故人宛在江中央。入门相见各青眼，花间促席飞霞觞。清歌遏云锦瑟张，亦有众宾相颉颃。祢衡赋就惊满座，宽饶酒深真醉狂。黄河东流雁南翔，轺车明朝归帝乡。玉堂掖垣梧竹长，题诗寄远毋相忘。
秋华亭
作者：良琦
朝代：明
体裁：七言排律

片玉山西境绝偏，秋华亭子最精妍。三峰秀割昆崙石，一沼深通渤海渊。鹦鹉隔窗留客语，芙蓉映水使人怜。桂丛旧赋淮南隐，雪夜常回剡曲船。北海尊中长潋滟，东山席上有婵娟。紫薇花照银瓶酒，玉树人调锦瑟弦。醉过竹间风乍起，吟行梧下月初悬。一声白鹤随归佩，何处重寻小有天。
秋日归虎丘怀铦仲刚书记
作者：良琦
朝代：明
体裁：七言律诗

虎丘共作五年留，几度相携上小舟。杨柳春桥半塘寺，芙蓉夜月百花洲。长林放鹤閒支遁，一室编蒲老睦州。此日独归怀往事，空山草色不胜秋。
秋日归虎丘怀铦仲刚书记
作者：良琦
朝代：明

虎丘共作五年留，几度相携上小舟。杨柳春桥半塘寺，芙蓉夜月百花洲。长林放鹤闲支遁，一室编蒲老睦州。此日独归怀往事，空山草树不胜秋。
苕淡客馆寄沈自成处士
作者：良琦
朝代：明
体裁：古风

秋斋人罕至，落叶没行屦。旅宿将就途，怀抱不可语。偶有山中酒，而无池上侣。迟子一来过，钩帘对疏雨。
送慧上人海上归毗山即游吴门西山
作者：良琦
朝代：明
体裁：七言律诗

袖卷金经便作归，海光晴日荡清辉。鲸鱼载足如船稳，龙女将花出浪飞。玉阜寺门罗树绿，琴台云崦橘林稀。故人相见应相问，为道淮山独掩扉。
顾玉山索蟠松因登天平得二本移送赋之
作者：良琦
朝代：明
体裁：古风

昆丘好鸟来云岩，口衔仙人云锦缄。开缄读之见深意，愿乞蟠松数株翠。疏雨落叶迷秋山，屐齿便蹑苔斑斑。龙门直上天百尺，石屋径度云三间。东林西林何窅冥，前山后山还独经。青藜不畏虎豹迹，白日还见虬龙形。华盖峰头最高处，偃秀蟠奇逢两树。奴仆惊叫荅空谷，鸾鹤翻翔入烟雾。大株倒挂苍崖巅，小株横欹寒涧边。乾坤凝结太初气，蛟蜃飞腾千丈渊。沙土铮铮试长钁，险石忽崩雷电落。凄籁含风木客啸，深根出地山灵愕。祝尔嘉词尔应喜，致尔将归玉山里。勿愁凡卉妒清标，珊瑚琅玕森共倚。后三千岁常青青，根下早看成茯苓。仙人服之生羽翼，他日相期游八极。
题倪云林小幅山水
作者：良琦
朝代：明
体裁：七言律诗

云林隐者绝风流，尝到涧西山寺游。下马脱巾青竹里，题诗写画野泉头。房山墨法谁能得，谢朓襟怀自可侔。便拟梁溪一相觅，桃花春水隔芳洲。
题松溪渔隐图
作者：良琦
朝代：明
体裁：五言律诗

我昔楚江上，钓船时往还。长歌送落日，濯足对青山。鱼游春草里，鸟去白云间。此意孰能解，忘言心自闲。
题柯丹丘梅竹
作者：良琦
朝代：明
体裁：七言绝句

丹丘归老江南日，每话奎章儤直时。一夜春寒愁漠漠，白云苍雪共襟期。
鱼虎子图
作者：良琦
朝代：明
体裁：五言律诗

翠羽画殊绝，窥鱼秋水深。忽来知险意，静立见机心。沙白霜初落，溪寒日易阴。何当随啄木，除蠹向高林。
武当歌
作者：艾晖
朝代：明
体裁：古风

武当形胜天下奇，琼台翠壁何崔嵬。瑶池尺五凤凰琯，上邀嬴女冷风吹。碧峰倚天三十六，二十四涧鸣苍玉。鸡犬无声万壑幽，灵乌树杪啼晴旭。宫中仙人美丈夫，披发跣足提湛卢。元功千载亦莫测，下土实赖神明扶。我行欲藉灵胥手，真拟天津援北斗。雾合凌虚览八荒，俯视群山如培嵝。
奉和岳州张兵备
作者：艾穆
朝代：明
体裁：七言律诗

握兰虎署为郎日，意气相看独有君。击节几谈天下事，建旄今领水犀军。幕中说剑双龙动，楼上停云七泽分。秋色满湖吟眺足，银鱼何苦碧山焚。
寄怀沈纯甫戍金沙
作者：艾穆
朝代：明
体裁：七言律诗

衡阳那见雁飞回，庾岭梅花几度开。谪后沈郎应更瘦，调同楚客不胜哀。金沙潮落珠光动，铜柱风清海月来。君在瘴乡偏逸兴，新诗能为故人裁。
和韵赠黄西汀兄
作者：芮亥
朝代：明
体裁：七言律诗

帆影波光漾日晴，拟游辇毂晓登程。三千里路何辞远，八十年亲常倚迎。货殖未为吾道累，醵觞莫厌友情轻。缄书幸寄南来便，把玩浑忘风散缨。
登大涪山方丈
作者：芮京
朝代：明
体裁：五言律诗

妙音逢赏会，苦海到禅林。欲离凡中相，聊清物外心。日斜湖有柱，水阔寺无尘。尽日空空坐，神游万劫深。
和韵赠黄西汀兄
作者：芮垓
朝代：明
体裁：七言律诗

过雨轻阴阁小晴，一杯持饯五云程。效谋王国铮铮志，去路青山款款迎。五两风帆千里疾，他乡萍水一身轻。愧予懈怠甘徒老，无复京尘染我缨。
和韵赠黄西汀兄
作者：芮埏
朝代：明
体裁：五言律诗

红发晓初晴，君行千里程。鸟声随处送，柳色夹舟迎。野水涵云静，孤帆背日轻。醉拼藉芳草，湿惹露珠缨。
寿黄双湖表弟
作者：芮宏
朝代：明
体裁：七言律诗

胸次悠然无芥蒂，丰姿磊落脱尘缘。手裁双桂敷荣早，节秉孤松不计年。时展古书探圣诀，慢斟樽酒乐心田。朝廷指日颁恩诏，皓首峨冠半是仙。
寿黄涧松表弟六十
作者：芮宏
朝代：明
体裁：七言律诗

甲子方周鬓未银，自甘闲散养天真。溪山处处皆为乐，花木枝枝总是春。训子秋香双桂绕，课农春雨一犁匀。如斯步步循天理，寿比冈陵福日新。
赠黄勉庵修祠修谱诗
作者：芮宸
朝代：明
体裁：七言律诗

羡君天性重纲常，水木源流不忍忘。宗谱续修艰独任，公祠兼举计何长。诚通神贶多膺福，绩在人心每自扬。未遇经纶已显迹，登庸可卜大施张。
赠严尹叔修谱告竣
作者：芮应龙
朝代：明
体裁：七言律诗

南北钟灵共一邱，本支分别溯源流。相传奕叶芝兰茂，继看凌云甲第优。尊祖敬宗承世泽，贻孙翼子绍前谋。千秋秩序无遗紊，瑞满平原咏作求。
白头翁
作者：芮思
朝代：明
体裁：七言绝句

长安十日醉如泥，春早山禽耳畔啼。暂托一枝殊未稳，上林金树待幽栖。
红菊
作者：芮思
朝代：明
体裁：七言绝句

秋雨何时洗却黄，东篱惊见换浓妆。向来桃李争春色，输与西风晚节香。
遣户部郎中侄元进
作者：芮思
朝代：明
体裁：七言律诗

尔我俱从溧上移，中山乔木本同枝。周官锡土胚胎远，汉谱流芳岁月迟。奕世簪缨传旧业，两京科第际明时。曲江春试年年好，烂醉花前莫负期。
大涪山
作者：芮畿
朝代：明
体裁：七言绝句

昨宵海上失蓬莱，愁煞群仙望不回。飞入涪湖飞不起，青莲拥出浪花堆。
送虞望耕亲丈
作者：芮畿
朝代：明
体裁：七言律诗

骊驹歌罢彻离筵，执手临岐思惘然。为客共沽燕市酒，还家独上潞河船。宦情争似乡情切，锦服宁如彩服鲜。归见阿咸如我问，看花曾醉曲江边。
题画龙
作者：芮畿
朝代：明
体裁：七言绝句

天际空濛烟雨寒，峥嵘头角骇人观。如余自具攀龙志，懒向人间画里看。
送黄二府汝砺公致政南还
作者：芮稷
朝代：明
体裁：七言律诗

青云老翮脱樊笼，拂袖还家此兴浓。萱草北堂添爱日，甘棠南国忆仁风。晓星清佩忆丹阙，秋水轻槎上碧空。我亦有亲归未得，几回飞梦过江东。
新春有怀黄朝信表兄
作者：芮褒
朝代：明
体裁：七言律诗

东风惯惹柳丝牵，望断云山草似烟。别后康成无见日，自来司马忆忘年。梁余落月三更梦，春黯梨花一杜鹃。不道衡阳声息杳，凭时矫首独凄然。
初夏即事
作者：芮观
朝代：明
体裁：五言律诗

莫惜春归去，清和亦自幽。晓云移树色，宿雨滴阶流。花底莺声细，溪边麦浪浮。昨听邻叟语，总是话田畴。
感怀次友人韵
作者：芮观
朝代：明
体裁：七言律诗

林影花光射眼明，坐余双鸟数声清。三春诗思凭谁寄，十载闲心向梦倾。梁上燕雏寻旧伴，水边柳线系新晴。相逢不尽离人语，只恐添愁筑似城。
落花
作者：芮鉴
朝代：明
体裁：七言律诗

春容又见感时英，物候潜移旅况惊。落地有声驼雨重，腾空无力飏风轻。马蹄踏去香千里，蛛网张来锦一棚。试听晓来枝上鸟，间关犹为不平鸣。
送春
作者：芮鉴
朝代：明
体裁：七言律诗

怨风怨雨总皆非，无雨无风春亦归。蜀魄题残花影瘦，吴蚕食尽柘阴稀。颊边红绽樱桃熟，嘴角黄消燕子飞。我亦欲归归未得，担头长挂绿蓑衣。
浣溪沙
作者：花梦月
朝代：明

梳罢鸣蝉浅画眉，习池香鸭篆烟迟。一窗日影到罘罳。只说频来桃叶渡，不期犹隔柳花堤。数声风外啭春鹂。
次临封八景韵四首 其一 江口归帆
作者：苏万国
朝代：明

两岸孤蒲映绿苔，江山如画锦屏开。千层巨浪排天涌，一叶轻舟带月回。入眼堕云随落鹜，愁人短笛调寒梅。难赊暮景毋虚过，待趣将来识几回。
次临封八景韵四首 其三 南寺钟声
作者：苏万国
朝代：明

宝刹无尘迥绝纷，疏钟隐隐出林闻。三扣觉人亲佛日，数声唤鸟度岩云。已惊蝶梦栩然醒，何事轮蹄遝尔勤。遥想东方犹未息，楼兰快斩树华勋。
次临封八景韵四首 其二 灵洲渔唱
作者：苏万国
朝代：明

苍波千顷泛灵洲，信宿渔翁隐上头。曛醉夕阳笠蓑畔，闲歌沙浦水云秋。孤航薄暮知何适，桂棹乘潮任自流。到处烟霞连网钓，芦汀菰渚惯浮游。
次临封八景韵四首 其四 景星夜月
作者：苏万国
朝代：明

古寺当年号景星，今馀桂影满山明。四天霁色万缘寂，一片寒光千里清。宝树高连东岭出，云华深罩锦涛平。布金长者名还在，不灭馀辉倚赤城。
次临封八景韵四首·江口归帆
作者：苏万国
朝代：明

两岸孤蒲映绿苔，江山如画锦屏开。千层巨浪排天涌，一叶轻舟带月回。入眼堕云随落鹜，愁人短笛调寒梅。难赊暮景毋虚过，待趣将来识几回。苍波千顷泛灵洲，信宿渔翁隐上头。曛醉夕阳笠蓑畔，闲歌沙浦水云秋。孤航薄暮知何适，桂棹乘潮任自流。到处烟霞连网钓，芦汀菰渚惯浮游。宝刹无尘迥绝纷，疏钟隐隐出林闻。三扣觉人亲佛日，数声唤鸟度岩云。已惊蝶梦栩然醒，何事轮蹄遝尔勤。遥想东方犹未息，楼兰快斩树华勋。古寺当年号景星，今馀桂影满山明。四天霁色万缘寂，一片寒光千里清。宝树高连东岭出，云华深罩锦涛平。布金长者名还在，不灭馀辉倚赤城。
太平馆次韵
作者：苏世让
朝代：明
体裁：五言绝句

望眼山连北，归心月向西。羁魂与别恨，愁杀五更鸡。
忆王孙·和薛萃轩副使
作者：苏世让
朝代：明

无端花絮晓随风，送尽春归我又东。雨后岚光翠欲浓，寄征鸿。家在千山万柳中。
汉江陪宴
作者：苏世让
朝代：明
体裁：五言律诗

断径缘崖转，高楼面水开。杯盘供宴赏，歌鼓殷晴雷。沙远迷烟树，潮回没钓台。江山如许胜，应为使星来。
良策道中次韵
作者：苏世让
朝代：明
体裁：七言律诗

轻阴酿雨欲凄迷，长路愁冲滑滑泥。奔雾逐风归远岫，乱流经野过前溪。潮从小浦平时上，燕掠春芜尽处低。高卷湘帘望山气，夕阳犹在短峰西。
荅鹿峰给事
作者：苏世让
朝代：明
体裁：七言律诗

珍重龙门岂易攀，屡承清诲笑谈间。极知后会终无地，其奈前程苦未閒。佳境总为忙里过，好诗空贮橐中还。明朝怅望云山远，杳杳仙踪隔鹭班。
葱秀山次唐先生韵
作者：苏世让
朝代：明
体裁：古风

我并青山行，山行信多景。渊潭清见底，杉桧翠交影。况当冱阴天，风日凄以冷。萧萧晚雨霁，突兀见斯岭。岩峦互回合，洞壑极冲静。有如画图开，不用丹青炳。曩时董学士，探胜得真境。眷兹心赏谐，更将文字骋。至今凛清风，未觉岁月迥。赏音会有人，二妙复来省。阳春一继和，笔力肆豪猛。小子忝后尘，盛事心已领。揽旧又感今，中怀益耿耿。沉吟久伫立，前峰欲含暝。
从父宦游归游罗浮梦中得句
作者：苏亦堪
朝代：明

怪石嶙嶙山路仄，冲寒趋看罗浮花。东家西家树疏密，半枝数枝玉横斜。铁桥古洞雪初霁，老僧开门邀啜茶。
过武山览余襄公候潮处
作者：苏亦堪
朝代：明

万派朝宗水直催，襄公曾此候潮来。乘风势涌翻鳌呿，映日光涵漾蚌胎。二气吹嘘穷睇眄，四贤勋业极崔嵬。临流慨想遗徽在，龙穴风生雪浪开。
丁卯除夕二首
作者：苏仲
朝代：明

岁月无情万事慵，江山依旧此门风。人知薄分惟安分，官到穷时不送穷。仰面君亲无报答，强颜天壤敢从容。从头历数今年事，无日无忧过梦中。饮罢屠苏兴未终，几人相对烛摇红。儿童听镜还同俗，老子焚香只省躬。客送桃符无好句，人逢新历喜春风。衣冠整顿明朝起，万寿君王拜舞中。
丁卯除夕二首·其一
作者：苏仲
朝代：明

岁月无情万事慵，江山依旧此门风。人知薄分惟安分，官到穷时不送穷。仰面君亲无报答，强颜天壤敢从容。从头历数今年事，无日无忧过梦中。
丁卯除夕二首·其二
作者：苏仲
朝代：明

饮罢屠苏兴未终，几人相对烛摇红。儿童听镜还同俗，老子焚香只省躬。客送桃符无好句，人逢新历喜春风。衣冠整顿明朝起，万寿君王拜舞中。
七月病中作
作者：苏仲
朝代：明

药鼎烧烟白，茶炉拨火红。淹留三伏久，禄命几时通。
丐妪叹
作者：苏仲
朝代：明

北风气寒天雨雪，老妪向人频泣血。我心恻然一问之，收泪含悲来景说。妪身本是良家人，出门三十夫从军。夫遭瘴疠死逆旅，无何已作他乡魂。自从夫没家窘索，有女无男自织作。养成小女二八年，颜彩明珠照秋洛。富室有儿求为婚，我道前缘天作合。遣媒问我竟何须，愿言于我终身托。眼中小女幸有孙，我拜皇天生死乐。岂期婿死孙承家，视我不顾如泥沙。开门逐我出郊野，草眠露宿惊虫蛇。气疲力乏眼昏黑，道旁丐食无人嗟。老夫闻说空叹息，母氏劬劳真罔极。母氏何从得此身，太母不是天涯人。爱母不爱母之母，但知有干不有根。推恩至近乃如此，心肝岂死何湮沦。木落犹能粪其本，兔悲狐死伤其邻。孙有太母不能养，岂徒义薄如秋云。襟裾马牛不足比，直与枭獍为等伦。是儿是儿谁与群，我言可鄙终可闻。万一天地能回春，收拾此妪多殷勤。桑榆竟可收馀曛，未必李密专其仁。
丙寅除夕二首
作者：苏仲
朝代：明

老至时忙事两违，北风吹雪冷侵衣。江山对面客何在，花鸟无心酒兴微。不换桃符留旧对，每添香炷数前非。明朝又报春消息，付与流莺掷柳枝。无奈江山岁律移，万牛不挽两轮飞。客途老去多萧索，人世无端惹是非。不为送穷文字拙，全凭直道鬼神知。白头阅世惭无补，敢向人间恨数奇。
丙寅除夕二首·其一
作者：苏仲
朝代：明

老至时忙事两违，北风吹雪冷侵衣。江山对面客何在，花鸟无心酒兴微。不换桃符留旧对，每添香炷数前非。明朝又报春消息，付与流莺掷柳枝。
丙寅除夕二首·其二
作者：苏仲
朝代：明

无奈江山岁律移，万牛不挽两轮飞。客途老去多萧索，人世无端惹是非。不为送穷文字拙，全凭直道鬼神知。白头阅世惭无补，敢向人间恨数奇。
久病公事分累同寅赋此谢之
作者：苏仲
朝代：明

自怜贫病两攻身，买药无钱敢叩神。忍痛自甘唯薄分，分劳深愧累同寅。极知义重诸贤辈，果尔恩垂不报人。他日沈屙如可起，得容残喘拜车尘。
之平江宿净住寺二首
作者：苏仲
朝代：明

白云深处瑞烟浮，到此方知古寺幽。世外有天开日月，洞中无历自春秋。岩花照水红如醉，古柏淩烟翠欲流。爱杀闲僧如我愿，不知人世有王侯。洞渺云深客到稀，野僧三五自相依。烟消竹径阴连屋，雨过苔阶绿染衣。白日正长山鸟弄，红尘不到野花飞。偶因领得园林趣，醉倒东风不记归。
之平江宿净住寺二首·其一
作者：苏仲
朝代：明

白云深处瑞烟浮，到此方知古寺幽。世外有天开日月，洞中无历自春秋。岩花照水红如醉，古柏淩烟翠欲流。爱杀闲僧如我愿，不知人世有王侯。
之平江宿净住寺二首·其二
作者：苏仲
朝代：明

洞渺云深客到稀，野僧三五自相依。烟消竹径阴连屋，雨过苔阶绿染衣。白日正长山鸟弄，红尘不到野花飞。偶因领得园林趣，醉倒东风不记归。
九日与庞太守赏菊于吕仙亭三首
作者：苏仲
朝代：明

每遇秋光兴便多，偷閒随意入烟萝。云山洞里无拘系，羽客祠前任笑歌。花酒可怜如我老，簿书忘却奈人何。黄堂太守情偏远，兴比龙山十倍过。节到重阳敢放过，吕仙亭上客情多。莫嫌老态簪花丑，其奈歌童劝酒何。对面君山藏暮景，捲帘秋水漾清波。醉来逐客忘归路，醉倚江天双鬓皤。仙客祠前古木阴，黄花有约共相寻。虚教太守多情分，堪叹中丞抱恨深。酌酒共谁争好兴，登山无伴废长吟。迢迢匹马空回首，独倚西风冷透襟。
九日与庞太守赏菊于吕仙亭三首·其一
作者：苏仲
朝代：明

每遇秋光兴便多，偷閒随意入烟萝。云山洞里无拘系，羽客祠前任笑歌。花酒可怜如我老，簿书忘却奈人何。黄堂太守情偏远，兴比龙山十倍过。
九日与庞太守赏菊于吕仙亭三首·其三
作者：苏仲
朝代：明

仙客祠前古木阴，黄花有约共相寻。虚教太守多情分，堪叹中丞抱恨深。酌酒共谁争好兴，登山无伴废长吟。迢迢匹马空回首，独倚西风冷透襟。
九日与庞太守赏菊于吕仙亭三首·其二
作者：苏仲
朝代：明

节到重阳敢放过，吕仙亭上客情多。莫嫌老态簪花丑，其奈歌童劝酒何。对面君山藏暮景，捲帘秋水漾清波。醉来逐客忘归路，醉倚江天双鬓皤。
予时叨承部檄督粮于通州与同僚数以公事往回京师因其经过游览之所分为七题每人作诗以纪其事云 其一 太平晓会
作者：苏仲
朝代：明

钟动禅房向晓开，草阶凝露湿莓苔。古槐叶嫩飞虫落，老柳皮枯惹蠹胎。犬为识人先掉尾，僧逢熟客且留杯。从容我对头陀说，还有同袍马上来。